Altsasuko gaztetxea txiki geratu zen atzo, EH-Donbas eta AGAk antolatutako hitzaldian. – Euskal Herria ★ Donbass Elkartasun Komitea\nAltsasuko gaztetxea txiki geratu zen atzo, EH-Donbas eta AGAk antolatutako hitzaldian.\nAltsasuko gaztetxea txiki geratu zen atzo Euskal Herria-Donbas elkartasun komiteak zein Altsasuko Gazte Asanbladak antolatutako hitzaldian.\nGaztetxea txiki geratu zen\nHitzaldia hasi aurretik komiteak prentsaurreko jendetsu bat burutu zuen, zeina hainbat komunikabide internazionalek erretransmititu zuten zuzenean. Komiteak “Donbaseko herri langilearen deialdia” bereganatu zuen, eta euskal gizarteari “herri errepublikekin eta egoera hau pairatzen ari diren ukrainar herritarrekin elkartasun aktibo eta eraginkor bat martxan jartzeko deia luzatu zion”; “Mendebaldeko komunikabideek martxan jarritako blokeo mediatikoari aurre egin eta gaia herritarren artean sozializatzeko”, “gatazka armatuaren ondorioz dauden zauritu eta errefuxiatu guztiei laguntza humanitarioa emateko”, eta “Gobernu kolpista naziari aurre egin dioten borrokalari guztiei elkartasun politikoa helarazteko helburuarekin”. Honez gain, “Europar batasunaren, Amerikako Estatu Batuetako gobernuaren eta NATO-ren izaera antidemokratiko eta faxista eta honen politika gerrazalea” salatu zuen.\nRamirok Lugansketik ekarritako metraila zatiak\nAsier Blasek hasiera eman zion hitzaldiari. EHUko irakasle eta politologoak (ekialdeko Europako gaietan aditua) Ukrainaren azken urteetako historiaren errepasoa egin zuen; Sobietar Batasunaren desagerpenetik Maidaneko paramilitarrek burututako estatu kolperaino, herri errepubliken sorrera ekarri zuen ondorengo altxamendua ere azalduz eta mendebaldearen “moral bikoitza” salatu zuen autodeterminazio eskubide eta giza eskubideei dagokienez, besteak beste.\nHonen ondoren Ramirok, Lugansk-en egondako brigadista madrildarrak, hartu zuen hitza. Entzuleak hunkituta utzi zituen bere testigantza gogorrak, batez ere mahai gainera Donbaseko herritarrak egunero hiltzen dituzten metraila zatiak atera zituenean.\nTxalo zaparrada batekin amaitutzat eman zen hitzaldia.\nAltsasuko jardunaldiak gaur emango dira bukatutzat “Kashbad” eta “Tutan come on” musika taldeek eskainiko duten elkartasun kontzertuekin. Ateratako dirua Donbaseko herritarrei laguntza humanitarioa emateko erabiliko da.\nRamiro eta Asier Blasi elkarrizketa Ruptly-n\nNovorrosiaren independentziaren aldeko aldarrikapena presente egon zen\nRussia Today kate errusiarrak Altsasutik zuzenean elkarrizketatu zuen Ramiro brigadista


EKIPOEN KUDEATZAILEA (SE-21-196)\nPertsona bat behar da ekipoak kudeatzeko.\nFuntzioak: besteak beste, kalitatea, produktibitatea eta emandako zerbitzuen asebetetzea bermatzea. Taldearen jarduera gainbegiratzea, emaitzak neurtuz, eguneroko lana planifikatuz eta ekintza-planak ezarriz.\nBaldintzak: profesional proaktiboak bilatzen ditugu, komunikazio-gaitasun eta lidergo handikoak, taldean lan egiteko gaitasuna dutenak eta bezeroarenganako orientazioa dutenak. Ekipo komertzialen kudeaketan izandako esperientzia eta esperientzia komertziala baloratuko dira, ahal dela aseguru- eta finantza-sektoreko ezagutzekin. DBHko gutxieneko ikasketak edo baliokideak. Ahal dela, erdi-mailako tituluduna edo goi-mailako tituluduna, ahal dela, ekonomia- edo enpresa-tituluduna, EDE tituluduna edo merkataritza-kudeaketa eta marketineko tituluduna. Maila ertaineko informatika.


IK4-Ikerlan-ek eta ETH-Zurich-ek elkarlanean dihardute energiaren haririk gabeko transmisioa ikertzeko - SPRI\nSPRI / Teknologia / IK4-Ikerlan-ek eta ETH-Zurich-ek elkarlanean dihardute energiaren haririk gabeko transmisioa ikertzeko\nIK4-Ikerlan-ek eta ETH-Zurich-ek elkarlanean dihardute energiaren haririk gabeko transmisioa ikertzeko\nIK4-Ikerlan-ek lankidetza-hitzarmena sinatu du Zurich-eko (Suitza) ETH Unibertsitate ospetsuarekin, potentziako elektronikarekin zerikusia duen I+Gan esku hartzeko asmoz. Potentziako elektronikak garrantzi handi-handia du euskal zentroaren jardueran.\nBi erakundeen artean adostutako lehenengo erabakiari jarraiki, IK4-Ikerlan-en ikertzaile dabilen Ugaitz Iruretagoienak egonaldi bat egingo du Suitzako unibertsitate horretan, energia haririk gabe transmititzeko aukerak esploratzeko.\nETH Unibertsitateko egonaldi horretan, energia kontakturik eta kablerik gabe igortzeko metodoak ikertuko ditu. Teknologia hori era askotako esparruetan aplika liteke, bereziki garraioarekin lotutakoetan.\nZehazkiago esanda, Iruretagoienak elektronikako sistemen laborategian egingo du bere egonaldia, doktoregoko ikasle gisa egin ere, eta potentzia handiko indukzioaren bitartez, ibilgailu elektrikoetara potentzia transmititzeko sistemak ikertuko ditu.\nAkordioak arreta berezia egin dio, euskal ekonomiak posizio nabarmena duen sektoreei begira, IK4-IKERLANek potentziako elektronikaren arloan puntako teknologia eta aplikazioak garatzearen alde egin duen apustuari.


seega - Jokoenea\nSeega antzinateko jokoekin antzik ez duen jokoa da. Eskuarki, 5×5 laukiko taula erabiltzen du, Egiptoko beste jokoetan ez bezala. Ezin da aurkitu Egipto faraonikoko dokumentuetan, eta joko hori monumentu zaharretan agertzea ez da bere ustezko historia luzearen ebidentzia. Are gehiago, ez dago ez Egipton ez inguruko herrietan joko horretan ari zirelako ebidentziarik arabiarren inbasioa (639-643) baino lehen, eta kasu batzuetan otomandarren inbasioa (1516–17) baino lehen.\nAsko dira monumentu zaharretan edo harkaitzetan aurki daitezkeen jokoen taulak. Oro har, harrietan egindako zuloen egiturak edo lerro urratuen sareak dira. Lirudike eraikin batean egindako horrelako egiturek eraikinaren adina izan beharko luketela; horrek lehen data emango lioke, baina ez luke frogatuko joko horretan ari zirela eraikina egin zenean.\nHarrietan egindako jokoen artean, hiru dira arabiarrekin eta otomandarrekin erlazionatu dituzten jokoak: seega jokoa, tâb jokoa eta mankala jokoa.\nSeega egiptoar pobreen eta nomaden jokoa zenez, ez du taularik eta piezarik utzi, senet, aseb, mehen eta txakurrak eta txakalak jokoek bezala; horiek guztiak faraoien eta aberatsen jokoak ziren. Felah-ek (laborariek, nekazariek) eta beduinoek harean zuloak egiten dituzte eta harrietan lerroak zizelkatzen dituzte aldi baterako joko-taula bat egiteko. Jokoa harean jokatzen denean, bi koloretako zotzak edo zotzak eta harritxintxarrak erabiltzen dira, zotzak zuloetan sartzen dira. Harrian jokatzen denean, edozein harritxintxar, hazi edo zerbait txikia erabil daiteke, beti ere bi jokalarien fitxak bereiziz. Jokoan ez da dadorik erabiltzen.\nLanek deskribatzen duen jokoaren hasierako posizioa.\nEdward William Lane-k Manners and Customs of the Modern Egyptians liburuan deskribatu zuen jokoa 1836an eta Ekialde Hurbilean aurkitutakoen antzeko arauak eman zituen. Taularen ohiko neurriak 5×5, 7×7 edo 9×9 ziren; taularen tamaina aldatzen bazen ere, arauek berdin zirauten. Lanek eyn (begi) deitu zien zuloei eta kelb (txakur) fitxei. Taula 5×5 zulokoa bazen, jokalariek hamabina fitxa zituzten. Jokalari bakoitzaren lehenengo bi fitxak aurrez aurre jarri zituen taularen lehen lerroetako erdiko zuloetan.\nOndoren, jokalariak txandaka aritzen ziren txanda bakoitzean beren bi fitxa taulan jartzen, edozein zulotan zentroko zuloan izan ezik. Fitxa guztiak kokatu eta gero, jokalari bat hasten zen fitxak mugitzen, bere fitxa bat zentroko zulo hutsera eramanez. Aurkariak ezin bazuen bere fitxaren bat zulo huts berrira eraman, lehen jokalariak fitxa bat galduko zuen, zulo huts irisgarri bat uzteko eskatzen baitzitzaion. Eta horrela egingo zen horrelako egoera ematen zen bakoitzean. Lanek zioen jokalarien helburua beren edozein kelb halako egoeran jartzea zela, non horren eta beren beste kelb baten artean aurkariaren kelb bat baitzegoen. Hori, hala eginez gero, harrapatzen zuen; eta bide horretatik beste harrapaketa bat berehala egin zezakeen bitartean, hala egiten zuen, aurkariari mugitzen utzi gabe.\nHarold James Ruthven Murray-k antzeko joko hauek jaso zituen: seega Egipton, xantarad eta dub Somalian eta sija Sudanen. Gerra-jokoen artean, aurkariaren fitxa baten harrapaketa norberaren bi fitxa tartean hartuz egiten diren jokoen multzoan sartu zituen.\nSeega oraindik jokatzen da eta arau multzo desberdinak daude.\nJokalarien fitxak: zotzak eta harriak.\nJokoan 5×5 laukiko taula erabiliko da.\nJokalariek 12na fitxa izango dituzte.\nHasieran, taula hutsik dago.\nLehen fasea: kokapen-fasea\nZein jokalari hasiko den zozketan erabakiko da.\nJokalariek fitxak binaka eta txandaka kokatuko dituzte taulan.\nOndoz ondoko harrapaketak:\nlehenengo mugimenduan 1 harrapatzen du, bigarrenean 2.\nErdiko laukia hutsik geratuko da fase honetan.\nAzken bi fitxak kokatu dituenak hasiko du bigarren fasea.\nBigarren fasea: mugimendu-fasea\nFase hau jokalariek beren fitxa guztiak taulan jarri dituztenean hasiko da.\nFitxa bat aldameneko lauki hutsera mugi daiteke; ortogonalean, bertikalean edo horizontalean, baina ez diagonalean.\nHarrapaketak fitxak tartean hartuz egiten dira, aurkariaren fitxa bat norberaren bi fitxen artean itxiz (bertikalean edo horizontalean). Harrapatutako fitxa taulatik aterako da.\nJokalari batek (fitxa berarekin) mugitzen segitu ahal izango du aurkariaren fitxak harrapatzen dituen bitartean.\nHarrapaketa anizkoitza mugimendu bakar batez.\nFitxa batek aurkariaren fitxa bat baino gehiago harrapa ditzake aldi berean.\nAukera izanez gero, fitxak derrigorrez harrapatuko dira.\nFitxa bat aurkariaren bi fitxaren artean kokatuz gero, ez da harrapatua izango, aurkariak fitxa horietako bat aldatu eta bere lekura bueltatu egiten ez badu.\nZentroko laukian dagoen fitxa harrapaezina da.\nJokalari baten fitxa guztiak blokeaturik badaude, aurkariak jokatuko du eta mugitzeko aukera\neman beharko dio.\nAurkariaren fitxa guztiak harrapatzen direnean, garaipen osoa lortuko da.\nJokalari batek lerro bateko posizioak bete ditzake bere fitxekin bere gainerako fitxa guztiak lerroaren alde batean utziz. Orduan, fitxek barrera osatzen dute, eta ezin da erasorik egin. Kasu horretan, taulan fitxa gehien duenak garaipen partziala izango du.\nPartida nulua izango da, jokalariek erasorik egin ezin badute eta fitxa kopuru bera badute.\nLaneren jokoaren deskribapenean bi arau hauek eman zituen:\nPartida hasteko, Laneren hasierako posizioa erabil daiteke. Jokalari bakoitzaren lehen bi fitxak taularen lau aldeetako erdiko posizioan kokatu, aurrez aurre.\nHemen ere Laneren lanetik atera dugu aukera hau. Jokalari batek ezin dituenean bere fitxak mugitu, aurkariak bere fitxa bat taulatik kendu beharko du, lehenengo jokalariari mugitzeko aukera emanez.\nOndoz ondoko harrapaketen kasuan, ez dago zehaztasunik. Behin fitxa bat harrapatu eta gero, jokalariak beste mugimendu batzuk kateatzeko aukera izango du, bakoitzean beste fitxa bat harrapatzeko baldintzarekin. Ez dago argi, ordea, mugimendu kateatu horietan fitxa bera mugitu behar den beti.\nRobert Charles Bell: Board and Table Games from Many Civilizations 1. Dover Publications, Inc., New York, 1960.\nWalter Crist, Anne-Elizabeth Dunn-Vaturi eta Alex de Voogt: Ancient Egyptians at Play. Board Games Across Borders. Bloomsbury, Londres, 2016.\nJean-Marie Lhôte: Histoire des jeux de société. Flammarion, Paris, 1994.\nHarold James Ruthven Murray: A History of Board-Games other than Chess. Oxford University Press, Oxford, 1951.\nEli Gurevich: Ancient Games, https://www.ancientgames.org/royal-game-ur-game-20-squares/ (2021-06-17)\nEdward William Lane : https://archive.org/details/accountofthemann031193mbp/page/n377/mode/2up (2021-06-17)


Surf elkartrukeak | Cross Culture Surf :A non-numeric value encountered in /homepages/31/d543751209/htdocs/wp-content/themes/salient/css/fonts.php on line 906\nNAZIOARTEKO SURF ELKARTRUKEAK\nCross Culture Surf-ek 13-17 urte bitarteko gazteentzako nazioarteko elkartrukeak antolatzen ditu.\nElkartruke bakoitzak bi herrialderekin kontatzen du eta astebeteko bi fasetan burutzen dira. Herrialde bakoitzetik 16 gaztek eta 4 hezitzailek hartzen dute parte elkartrukean. Elkartrukeak, bere osotasunean, 40 lagunek osatutako taldea hartzen du beregain. Gure elkartrukeak surfaz haratago doaz; izan ere, gure jarduera eta tailerren bitartez honako lanketak egiten ditugu:\nBalio moral positiboak\nBidaia egin aurretik, parte-hartzaileek beraien kulturaren inguruko gaien talde-lanak egiten dituzte. Ondoren, elkartrukean zehar, talde osoaren aurrean aurkezpenak egiten dituzte, horrela, kulturaren jabekuntza elkarbanatzen dute. Esanguratsuenak egiten zaizkien gaiak aukeratzen dituzte horretarako. Hala nola, historia, hizkuntza, gastronomia, musika, artea, erlijioa eta politika.\nSurfa da parte-hartzaileek komunean duten motibazioa eta griña; eta horixe da hain justu ere, elkartrukearen abiapuntua. Gazteen interes-gunetik abiatzen gara ikaskuntza ez-arautua estimulatzeko. Bertako surf-eskola profesionalek ematen dizkie surf ikastaroak giro jostagarri eta seguruan.\nSurfa da mundua ezagutzeko, olatu berriak deskubritzeko eta bidaiatzeko grina pizten duen kirol bakarra. Egungo jendarte kulturanitza kontuan harturta, Cross Culture Surf-en helburuetako bat gazteei errespetua, tolerantzia eta enpatia bezalako balioak transmititzea da. Horrela, beraien olatu perfektuaren bila atzerrira doazenetan, heldutasunez jokatu dezaten. Kultura desberdin batean murgiltzeko eta hartu-eman sozialetarako ezinbestekoak dira horrelako balioak izatea. Izan ditzaketen bidai-lagunik onenak, alegia.\nGustatuko litzaizuke Euskal Herriarekin elkartruke bat burutzea? Hitz egin dezagun, bada


GERNIKAJose Luis Zumeta - Xabier Gantzarain\nGoogle jainkoak segituan aterako dizu: 321.000 emaitza inguru (0,45 segundo). Baina Boris Groys filosofo eta arte kritikariak ondo dioen bezala, erabiltzaileak ezin du Googlek erakusten ez dion beste ezer ikusi1, eta beraz, bilaketa horretan agertzen dena besterik ez da gatazka.\nEntziklopedia eta hiztegi modernoetatik oso bestela, zeinetan hitza erabilera, testuinguru eta arau batzuen arabera definitzen den, munduari galderak egiteko dugun modu nagusi honekin, Googlerekin alegia, gatazka hitz solte bat da, hitzen lainoan dabilen beste milioika hitzetarik bat, eta hizkuntza (lengoaia) hitzetan desegin duenez, ez dago esanahi artikulatu bati edo gehiagori lotua, ez da azaltzen bere erdoka semantikoa, ez dago diskurtso baten baitan sartuta, hor dabil, airea da, berez hain astuna dena: gatazka.\nFilosofiaz tutik ez dakit, baina arazo filosofiko potolo samarra izateko itxura guztia du honek. Ez soilik gatazkari dagokiona, noski, baina baita gatazkari ere.\nIzan ere, euskaldunak entzuten du gatazka eta badaki zer den, esplikatzen asmatuko ez badu ere, seguruenera. Baina horretarako, agian, XX. mendean jaiotakoa izan behar da. Zer ulertzen du 14 urteko gazte euskaldun batek gatazka entzunda? Zer gatazka bizi dute ETBko Gu ta gutarrak saioko gazteek? Eta hura ikusten dutenek? Zer ulertzen dute ‘Gu ta gutarrak’ esamoldea entzunda?\nEuskalbar da gure jainko partikularra, ia egunero joaten natzaio galdezka zalantza existentzial batekin —ez da txiste bat; gure existentzia kolektiboa hizkuntzaren iraupenarekin dago lotua erabat, baina baita gure existentzia intimoa ere: hiztegietan agertzen ez diren hitzak esaten ditut, eta horrek halako harrotasun bat ematen dit, eta aldi berean maila bereko arroztasun bat—, eta oraintxe bertan ere hala etorri natzaio, larri, galdezka: gatazka.\nElhuyarren arabera, espainolez lucha, guerra; conflicto, contienda; disputa, riña da, frantsesez lutte, conflit, dispute, querelle, conflit, eta ingelesez fight, struggle; conflict. Eta espainolezko itzulpenaren ondotik, lau adibide dakartza:\n—gatazka luze batean sartu ziren bi gizonak: se enzarzaron en una larga disputa\n—klase-gatazka: lucha de clases\n—Ipar Irlandako gatazka: el conflicto norirlandés\n—barne-gatazka: conflicto interior\nEz dakit nahikoa garbi geratu den nire tesia: gatazka zer den jakin nahi baduzu, ez galdetu jainkoei, galdetu jendeari, irakurri literatura, entzun musika, ikusi pelikulak, joan erakusketetan galtzera. Eta azken aukera gisa jainkoei galdetzea geratzen bazaizu, ez galdetu zuzenean, hobe duzu galdetzea ETA, eta are hobeto galdetzea Zumeta, Gernika.\nOrain hasten da gatazka.\nAlbiste historiko batek hartu zituen 2011ko urriaren 21eko Gara egunkariaren azala eta kontrazala: ETAren jardun armatuaren amaierak.\nAlbisteari laguntzeko bi irudi erabili zituzten. Batak, txikienak, hiru etakide erakusten zituen, jardun armatuaren amaiera iragartzen zuen komunikatua irakurtzen (paperik gabe, kamerari). Kazetaritza ikuspegitik logikoa zen irudi hau sartzea. Bestea, azalaren eta kontrazalaren azpiko erdia edo hartzen zuena, Zumetaren Gernika koadroaren erreprodukzioa zen.\nMezua garbia zen: Espainiako Gerra Zibilean eta gerraosteko urte luzeetan Euskal Herriak pairatu behar izandako guztiaren ondorio izan da ETA, eta sufrimendu horren epitomea Gernikako bonbardaketa da. Ez da Garak asmatutako justifikazio aringarri bat, Joseba Zulaikak ere ETAren sorrera Gernikari lotzen dio bere Vieja Luna de Bilbao liburuan:\n“La generación de los sesenta supuso un acontecimieno histórico para la sociedad vasca y para Bilbao. Se convirtió en un sujeto colectivo que buscaba una reinvención radical de la política, la cultura, el conocimiento y el amor. No se puede entender su aparición sin el trauma de Gernika y la persistencia de la dictadura.\nEl escenario apocalíptico de la derrota del padre era Gernika: una localidad de 7.000 habitantes a poco más de treinta kilómetros de Bilbao.\nGernika era la sede histórica de las Juntas Generales de Vizcaya y también del Árbol centenario, que simbolizaba la democracia popular vasca anulada por Franco con la ayuda de la Legión Cóndor de Hitler.\nLa impotencia del padre sólo podía vengarse con una nueva clase de acción y de subjetividad. Para el padre, la guerra había sido el momento constitutivo de su conciencia nacional; pero ahora hacía falta una nueva forma de guerra y un nuevo género de estrategia revolucionaria.”\nEta Gernikako traumaren neurria emateko, hauxe dio: “Para los vascos Gernika sería el fin de la historia: el apocalipsis.”\nEz da bakarra, ez da gutxiagorako: euskal foruen sinboloa dagoen herrian zibilei egindako erasoa azoka egun batean, hegazkinak bonbak botatzen, herria sutan, esne beltza, hegazkinak ihesi zihoan jendea metrailetaz errematatzen, haurrak negarrez, giza kea. Baina Gernika ez da Gernika bakarrik. Ignazio Aiestaranen Walter Benjaminen aingerua Gernikako bonbardaketatik liburu zoragarriko pasarte bat da hau:\n“zer da esne beltza gure artean? Gernika adieraztea. Hitz bat baino ez da, baina Gernika aipatzean mundu oso bat dator burura. Gernika aipatzea, Otxandio, Durango eta Bilboko bonbardaketak gomutatzea da. Gernika aipatzea, Picassoren zaldia ikustea da. Gernika aipatzea, Auschwitz aurreikustea da. Gernika aipatzea, Tokio, Dresden eta Coventryko sufrimendua azpimarratzea da. Gernika aipatzea, Hiroshima eta Nagasakiko etorkizuna marraztea da. Gernika aipatzea, Lauaxeta gogora ekartzea da, baita Lorca eta Celan ere. Gernika aipatzea, Wagnerren su magikoa piztea da. Gernika aipatzea, Rif eta Abisinia oroitzea da. Gernika aipatzea, Portboun Walter Benjaminen aingerua da. Gernika aipatzea, Franco, Mussolini eta Hitlerren estrategia hiltzailea arbuiatzea da. Gernika aipatzea, gaztelu beltzaren azken harria da. Gernika aipatzea, iragana orainaldian etorkizun bihurtzea da. Gernika aipatzea, XX. mendean Espainiako errautsa da. Gernika aipatzea, Iparragirreren arbola erreketeen artean da. Gernika aipatzea, eliza katolikoaren kontraesanak baieztatzea da. Gernika aipatzea, liburu hau idaztea da, malkoz malko, kolpez kolpe.\nGernika aipatzea, demokrazia amnesikoa esnatzea da. Gernika aipatzea, Euskal Herriko Unibertsitateak Ernst Ju¨ngerri emandako honoris causa doktoretza ez ulertzea da. Gernika aipatzea, Gabriel Arestiren betaurrekoetatik munduari beha egitea da. Gernika aipatzea, tamalez biktima guztiak aipatzeke uztea da. Gernika aipatzea, isiltasunaren oihartzuna da. Gernika aipatzea, atzerrialdian haur baten margolana da. Gernika aipatzea, giza kea da.”\nGernika aipatzea, Aurelio Arteta ikustea da, Mexiko Hiriko Coyoacanen, tranbia istripuan hila, erbestean, gobernu frankistak Julian Zugazagoitia fusilatu eta hurrengo egunean, 1940ko azaroaren 10ean.\nGernika aipatzea, Zumetak 1967an pintatutako “Picassoren Guernicari omenaldia” koadroa imajinatzea da, gaur egun desagertua.\nGernika aipatzea, Gara egunkariaren azala eta kontrazala hartzen dituen Zumetaren Gernika ikustea da, bete-betean.\nBaina Gernika aipatzea, artearen historiako koadrorik ezagunenetako bat gogora etortzea ere bada, Picassoren Guernica, eta hala izanik, zergatik aukeratu zuen Garak Zumetarena bere azalerako, eta ez Picassorena?\nGure ikuspegi erromantikoa dezente narrastuko luketen arrazoi prosaikoagoak alde batera utzita, eskubideak eta diru kontuak alegia, egon behar du beste arrazoiren bat azalerako Zumetarena aukeratzeko. Batez ere, ETAk berak 2014ko otsailean armagabetze prozesuari hasiera emateko atzeko paretan Picassoren Guernicaren erreprodukzio bat erakutsi zuenean. Nazioarterako Picasso, Euskal Herrirako Zumeta? Errazegia.\nPicassoren Guernica oso koadro ezaguna da eta ez naiz historia kontatzen hasiko, zirraragarria bada ere. Baina koadroaren historia alde batera utzita, begiratu koadroari berari, eta ikusiko duzue ez dela bonbardaketa baten errepresentazioa. Mina dago, sufrimendua dago, ilunpea dago, baina ez dago bonbarik, askozaz alegorikoagoa da, unibertsalagoa nahi bada (koadro bat unibertsal zerk egiten duen erabakitzeko beste eztabaida batean sartu beharko bagenuen ere), eta ikonografia bera ere ez da Picassok beren-beregi koadro horretarako sortua, aurretik baitzekarren zezenak, zaldiak, beso hautsiak eta abarrak erabiltzeko joera.\nAldiz, Zumetaren Gernikak erronka ugariri egiten die aurre. Alde batetik, bere orduko bidea alde batera utzi eta figuraziora itzuli zen artista koadro honetan. Neurriz eta formaz Picassoren koadroaren antzekoa da, lauki luze apaisatua, eta garbi dago zein duen erreferente zuzena. Baina ikonografia oso bestelakoa da Zumetarena, bai eta konposizioa ere. Picassoren koadroan hirukia baldin bada konposizioaren ardatza, Zumetarenean zerumuga irregular bat da koadroa bitan zatitzen duena, goi eta behe. Goian zerua ilun dago, ia beltz, eta batez ere sua dago, hegazkinetatik jaurtitakoa, bonbak, leherketak, etxeak sutan, kolore biziko suak, ia su artifizialak akordarazten dizkigutenak ezkerrean, eta forma sinbolikoetara gehiago hurbiltzen direnak eskuin aldean, tximista mardul edo geziak diruditenak; pixka bat behartuta, frankisten sinboloa izandako uztarri eta gezi haietako geziak direla esan daiteke, Gernika behin eta berriz zulatzen. Picassoren koadroan eskuak zabalik zerura begira baldin badago figura bat, Zumetarenean ukabila itxita ageri da pertsona bat justu zerumugatik zerurantz egiten. Picassorenean zaldia baldin bada lantza sartu diotena, Zumetarenean gizaki bat da, ahotik sartu eta eztarria zeharkatu dio lantzak. Badira ordea Picassorenean azaldu ere ez, eta Zumetarenean bitxiak iruditzen zaizkigun figurak. Bat, txakurra dirudiena, animalia grotesko samar bat. Bestea, esbastika baten antz handiegia duten hankek sortzen dutena. Bestea, haserre dagoela dirudien baserri gorri bat. Eta laugarrena, eta nire ustez koadro honetako gauzarik bitxiena, erdialdean behe-behean azaltzen diren bi oinazpiak, txuri gorri berdez pintatuak.\nKoldo Izagirrek hauxe idatzi zuen Zumetaren katalogo batean: “Guernica-ren bertsio zumetarenean zango bik egiten digute oihu, hildakoen zangoek bezain handi, bezain zurbil eta bezain garrasika. Lauaxetarenak dira, eta aldi berean dira Gernikan edo Varsovian hildako beste askorenak. Eta biluzik, fusilatuak oinutsik nahi baitzuen zutik, bere lurrarekin bat, larruz larru, San Juan egunean baserritarra egunsentiko ihintzetan ibiltzen den bezala. Errito telurikoak eta aldarrikapen kolektiboak bat egiten dute balio sinbolikoz.”\nKoldo Izagirrek ez du aipatzen zuzenean, hildakoen zangoak aipatzen dituen arren, baina niri beti iruditu izan zait, berez hau pentsatzeko motiborik ez badago ere, oinazpi horiek Joxe Arregiren oinazpi erreak direla.\nIgandea zen, seguru nago, akordatu egiten naiz, Berria egunkariak Igandea izeneko gehigarria ekartzen zuen garai hartan. Barrenak irauli zizkidan goiburu batek jo zuen ene begietan: “Hilobitik atera genuen argazkiak egiteko”. Amagoia Gurrutxagak Juan Kruz Unzurrunzagari egindako elkarrizketa zen, hil hurren zegoen, kontatu egin nahi zuen egia. Eta holaxe jarraitzen zuen goiburuaren azpian: “Asteartea zen, 1981eko otsailak 16 zituen. Juan Kruz Unzurrunzaga Zizurkilera joan zen, Joxe Arregiren omenaldian parte hartzera. Han bururatu zitzaion egun hartan bertan gorpua hilobitik ateratzea eta argazkiak egitea, bertsio ofiziala erabat indargabetzearren. ‘Bixente Ameztoiri esan nion’. Laguna zuen artista, izan ere. Horrela hasi zen torturak gurean utzitako argazki lazgarrienetako batzuen historia.”\nElkarrizketa osorik irakurtzekoa da, ikaragarria, aipatua dut Ameztoiri buruzko atalean, baina osorik ekartzea ezinezkoa zaidanez, zatirik esanguratsuenak ekartzen saiatuko naiz, elkarrizketako ordena errespetatu gabe.\n“Niri eman zidan amorrua, Donostiatik Zizurkilerako bidean — Arregiren omenaldira nentorren autoz— albistegi guztietan ‘arnasa eta bihotza gelditu izanaren ondorioz hil zela baieztatzen da’ entzun behar hark! Denok hiltzen gara arnasa eta bihotza geldituta, aizu, baina Joxe Arregi torturagatik hil zen, eta ofizialki betiko geratuko zen bestea!”.\n“Haserre nengoen oso. Eta herrira heldu nintzenean, senideak erabat beldurtuta zeudela ikusi nuen. Hura ezkutuan pasatzen uztea izugarria iruditzen zitzaidan”.\n“Burutazioa izan zen, izan ere, hilkutxa ateratzea eta argazkiak egitea”.\nLagun bati esan zion, Bixente Ameztoiri. Hark etxea zeukan Villabonan, Zizurkil ondoan, ezagutzen zituen ingurua eta ingurukoak. Omenaldiko argazkiak ateratzera joan zen argazkilari batekin egin zuten tratua, gauean hilerrian elkartzeko. Ameztoiren Villabonako etxera joan eta denbora egin zuten bertan, iluna heldu artean.\n“Jende gehienak artista gisa ezagutzen du Bixente. Normala, XX. mendean Euskal Herriak eman zuen artista handiena baitzen, Balerdirekin batera. Txoriburutzat ere izango dute batzuek, drogarekin arazoak izan zituelako eta.\nPertsona osoa zen, bada, eta oso azkarra. Isilean eta ezeren truke lan asko egindako ezkertiarra eta abertzalea. Hau zuei kontatzeko arrazoi nagusia, hain zuzen ere, horixe da: hari omenaldia egitea. Hura hil zen, eta neu ere laster hilko naiz, gaitz larria daukadalako”.\n“Gorpua kutxatik errespetu handiz atera eta erantzi egin genuen argazkietarako. Jo eta ma geratu ginen han agertu zena ikusitakoan.\nBeltzune haiek, hanka azpi haiek haragi bizitan! Lehertuta zegoen erabat. Aurpegiak ematen zuen ikara gutxien. Argazkiek ez dute erakusten izugarrikeria haren laurdena ere”.\nIzugarrikeria hura akordura ekarri, eta zer aipatuko Juan Kruz Unzurrunzagak, eta hanka azpiak, haragi bizitan. Bitxia. Ez ote da ikusten duenak inoiz ez ahazteko moduko irudi bat? Eta tartean Bixente Ameztoi zebilela jakinda, pentsatzekoa ote da beharbada Zumeta bera ere han izango zela? Eta bertan izan ez bazen, lehen eskuko informazioa izango zuela Bixente eta Juan Kruzek emana?\nZumetaren Gernikako oin azpi horiek Joxe Arregiren oin azpi erreak dira.\nGernika aipatzea, Joxe Arregiren oin azpi erreak ikustea da, eta entzutea hil aurretik lagunei esaten: “Oso latza izan da”.\nGernika, beti Gernika.\nBaita orain ere.\nNazioarteko Egiaztatze Batzordeko bi kiderekin armagabetze prozesuari hasiera eman diola erakusteko argazkia atera behar badu, ulertzekoa da ETAk Picassoren Guernica aukeratu izana atzeko paretan jartzeko, nazioartean lortu nahi duen oihartzunagatik, eta bere kausa Gernikaren bonbardaketarekin lotu nahi duelako. Baina koadroen esanahia ere aldatuz joaten denez, eta berez bonbardaketaren irudikapenik ez dagoenez koadroan bertan, beste hainbat kausaren ikur bilakatu da ordutik hona, eta aspaldi utzi zion gurea izateari. Beharbada, 1968an Carrero Blancoren aginduz New Yorketik Espainiara eramaten saiatu zirenean, nahiz eta ordukoan Picassok ezetza eman. 1981eko irailean jaitsi zuten hegazkinetik,isilean, Pradora eramateko. Gauzak zer diren, Picassoren Guernica Espainiako trantsizioaren ikur bilakatu zen, “Azken erbesteratua” deitu zion prentsak, bukatu da trantsizioa, Espainia demokratikoaren ikur bilakatu zen, izen osoa esaten ausartzen ez garen Madrileko Reina Sofia Museo Nazionalean dago, hitzak ez dira xaloak, hitzak ez dira alferrik, Picassoren Guernicak aspaldi utzi zion gurea izateari, hala zioen Koldo Izagirrek 1997an:\n“Gernikaren zinezko suntsimendua”, Argia, 1997-VI-15\n“Gerraondo bat inposatu zitzaigun, beren legera baketu gintuzten, gure ikur nagusia eta guzti jaso ziguten ostera Gernika, amets egin ez genezan inoiz libre izan ginela, han bertan baikeneukan askatasunaren landarea. Arbola Santua eta guzti egin zigutenez, perbersoa izan zen berreraikuntza. Arbola hura ez zen jadanik sakratua. Arbola barkatua zen. Gure mitoa errespetatuz, mitorik gabe utzi gintuzten. (...)\nEsaten ahal dugu gure historia hurbilaren une larrienetako batean gurea izan zela Picassoren koadroa. New Yorken zegoelarik, sobera unibertsala zelarik, sartzen ahal ginen geu ere haren jabeen artean. Gure patrimonio moralaren zatia zen, nolabait ere. Baina Espainiak demokratikotasunaren estatusa lortu duen heinean gero eta ez-gureagoa bilakatu da.\nEspainiako espainiarrek Picasso maitatzeko eskubidea eskuratu dute. (...)\nIduri luke Guernica ez dela Picassok Francori eginiko opari bat besterik.”\nGehiegizkoa iruditzen zaizue? Datu xume bat, detaile txiki bat: Verak eta Barrionuevok Picassoren Guernicaren erreplika bat margotu zuten Guadalajarako kartzelako patioan.\n1982an argitaratutako Contra el Guernica liburuan abisua emana zuen Antonio Saura pintoreak: “Detesto imaginar qué hubiera opinado Picasso si hubiese sabido que el Guernica llegaría a España en un régimen monárquico, protegido por la Guardia Civil, siendo Calvo Sotelo presidente del Gobierno y un cura director del Museo del Prado, habiendo sido encerrada la pintura en una urna cristalina bajo la protección permanente de las metralletas, y años más tarde en una pecera antibalas por capricho de un Gobierno socialista antimarxista”.\nLiburu honen 2009ko edizioaren hitzaurrean, halaxe mintzo zen Felix de Azua: “Hay en la historia de la pintura unas cuantas piezas que han sufrido tal exceso interpretativo o exagerada divulgación que se han convertido en prácticamente opacas”. Eta jarraitzen du gero: “Tal es el caso del Guernica de Picasso: ninguna pintura del siglo XX ha provocado tal cúmulo de lecturas ni tanta hagiografía contradictoria”.\nIrudiek ez dute berez ezer esaten, guk nahi duguna besterik.


AZALA / ABENTURA KIROLAK / ARROILAK PIRINEOETAN\t/ GARGANTA DE LAS GLOCES ARROILA\nHitzulo sakon batean kokatutako arroil polita, argi-joko handiarekin eta interes golologiko politarekin. Indeala, edozein parte-hartzailerentzat.\nGarganta de las Gloces Arroila Fanlo herrian dago, Broto eta Torla (Ordesa) herritik oso gertu, Sobrarbe eskualdean. Inguruko jaitsierarik klasikoena da, eta ezin hobea egunean zehar Sorrosalgo arroilarekin edo Furcoko sakanarekin konbinatzeko, baita Sorrosaleko Ferrata bideko eskaladarekin konbinatzeko ere.\nLa Garganta de las Gloces arroila ingurune eta giro sinesgaitz batean kareharrizko harkaitzez zulatutako arrakala labur eta sakon eder bat da, zintzur edo haitzarte urtar batetik iragaiten dena, goibela, pareta altuekin estua eta oso osatua, jauzi, txirrista, destrepeak eta 15 metro baino gehiagoko ur-jauziko rapel labur batekin kristalezko ur batzuen artean. Arroila, horrela leku bat lortzea lortuz 3 metroko lehen txirrista baten ondoren, erabat irekita dagoen gune batetik beste gune ahokatu batera eramango gaituena, 15 metroko lasterbide bat aurkituko dugu, eremu ilun eta estu batera eramango gaituena, eta korridore eta distira txikietatik igaroko gara.\nJaitsieraren derrigorrezko bigarren azkarraren aurrean egongo gara, 6 m ingurukoa, eta jaitsi ondoren txirrista eder bateraino eramango gaitu. Txirrista honen ondoren, sakana pixka bat gehiago ahokatzen da, eta eztarriko alderik estu eta ilunenera iritsiko gara. Aurrera egiteko korridoreetan zehar igeri egingo dugu, eta urrats batzuk oposizioan egingo ditugu. Txirrista pare bat gehiago, eta Gloces sakaneko 4 metroko azken azkarrera iritsiko gara. Metro batzuk igeri egitea besterik ez zaigu geratuko, eta segituan aterako gara eremu ahokatutik.\nAurretiazko esperientziarik gabe egin daitekeen arroil erosoa.\nFamilian jarduera bat edo ezkongabe-agur bat antolatu nahi baduzu, beste era batekoa, dibertigarria eta egokia zure lagun guztientzat, hauxe da jarduera ideala.\nEz izan zalantzarik, eta zatoz Gloces sakan preziatuan arroil jaitsieraren mundua ezagutzera.\nGARGANTA DE LAS GLOCES ARROILA XEHETASUNAK\nLEKUA: Fanlo (Hueska).\nGARGANTA DE LAS GLOCES ARROILA ELKARGUNEA


Gizonki, abereki — Eibar.ORG | Eibarko peoria\nHemen zaude: Hasiera / Blogak / Markos Zapiain / Gizonki, abereki\nmzap 2006/09/08 12:45\nAurten hirurogei urte Montserrat Roig jaio zela. Orain dela hamabost hil zen, azaroan. "Els catalans als camps nazis" liburuan Neus Gener-en oroitzapen bat dakar. Neus Gener Ravensbrück-eko kontzentrazio esparrura bota zutenean bertan Gebhardt doktorea zebilen, Berlingo Unibertsitatekoa. Doktoreak emakume frantziar bati txinpantze-hazia intseminatu zion eta emakumeak bere buruaz beste egin zuen.\nRoig-ek Erich Mühsam poeta anarkista judu berlindarra ere aipatzen du, naziek Berlinen 1933an Reichstag-a erre zuten gauean atxilotu eta 1934an Oranienburg-eko kontzentrazio esparruan bavariar SS komando batek akabatua.\nZorroagan Juan Aranzadik kontatzen zigun Erich Mühsam hori naziek harrapatu eta hamalau hilabetez torturatu ostean ia itsu zegoelarik, zornea eta odola zeriola belarri batetik, hainbeste hatz hautsita, egun batean kartzelero naziei bururatu zitzaiela, barre apur bat egitearren, Mühsam-en ziegan txinpantze bat sartzea, beste atxilotu baten etxean atzeman berria. Uste baitzuten ziminoak poetari erasoko ziola.\nBaina alderantziz gertatu: txinpantzea Mühsamen lepotik eskegi eta errukizko imintzio eta hots hunkigarrien artean zauriak miazkatu zizkion.


Gipuzkoa Encounterraren 13. edizioa. Argazkia: Gipuzkoa Encounter\nMartxoaren 19an, ostirala, abiatuko da Gipuzkoa Encounterraren 15. edizioa, eta hilaren 28an, igandean, amaituko da. Guztira, 456 pertsonak hartu ahalko dute parte etxeko ekipoak horren sistemara konektatuta; izan ere, pandemiaren egoera zailak ezinezko egin du edizio hau aurrez aurre egitea. Partaideek arte digitalaren lehiaketan, modding-ean eta bideojokoen txapelketetan parte hartzeko aukera izango dute.\nHoriek izena eman eta akreditazioa lortu duten lagunentzat soilik egongo dira eskuragarri. Izena eman arren lekurik lortu ez dutenak, edota informatika munduko aurrerapenetan jakin-mina dutenak, zenbait hitzaldi entzuteko aukera izango dute. Hitzaldiak Gipuzkoa Encounterraren asteburu berdinean izango dira, martxoaren 19an eta 20an. Konferentzietara joan aurretik, beharrezkoa izango da izena ematea. 45 bat minutu iraungo dute, eta birtualki eskainiko dituzte.\nBai akreditazioa eskuratzeko izen-ematea bai konferentzietara joateko eskakizunak guztiz doakoak izango dira. Akreditazioa eskatzeko epeari dagokionez, martxoaren 19an bukatuko da, 10:00etan. Partaideek Discord eta Twitch plataformetan hasi beharko dute saioa, horiek izango baitira 2021eko Gipuzkoa Encounter ekitaldiaren agertoki nagusiak.


topagunea • ZUZEU\nZuekin… Zinema Uneak! Jaio da Euskara eta Zinemaren topagunea\nZinema Uneak! Jaio da Euskara eta Zinemaren topagunea Urtz taldeak bere abesti batean (Maiatzak 10) esaten zuen bezala: Heldu da garaia, herriak kanta dezala! Bai, hemen gaude! JAIO D...\nEgoera soziolinguistikoa aldatu egin da. Hizkuntz aniztasun errealitate baten aurrean gaude, eta egoera horretan euskarak duen eta izan beharko lukeen tokiaz hausnarketa bultzatzea du helburu jardunal...\nTOPAGUNEAn federatutako tokiko hedabideek TOKIKOM aurkeztu dute, tokiko hedabideen marka bateratua. TOKIKOMek tokiko hedabideen sektoreak duen indarra azpimarratzea eta barne kohesioa areagotzea du he...


Gizakiak berezkoa du jainkoa bezalakoa izateko nahia. Antzinako mito sumertar eta greziarretan azaltzen da grina hori. Gaur egun iragarkiek pizten dute garena baino harago joateko desioa, muga guztien haraindi bizitzeko ilusioa, betiereko gaztetasunaren edabea... Bizitzaren jabe absolutuak sentitzen garenean, guztiz perfektuak, autonomoak eta autosufizienteak, ongia eta gaizkiaren gainetik gaudela uste dugunean...\nBaina esperientziak, berriro ere, larrubizirik uzten gaituen errealitatera garamatza. Hor dago koxka, ordea, eskasak izateaz gain, beti zerbaiten faltan gu geu izateko. San Agustinek gogorazten digun bezala, Jainkoak beretzako egin gaitu, eta Jainkoarengan atseden hartu artean gure bihotzak ez du atsedenik izango. Guztiz asebetetako zorion amaiezina ez al da ba Jainkoak gure bihotzetan jarri duen bokazioa?


Saltxitxak chucutarekin | Consumer\n8 ud de saltxitxa ketu handiak\n20 g de gatz lodi\n30 g de ogi gogor\nTxucruta (hartzitutako azerua) prestatu edo prestatuta erosi dezakegu, eta azken ukitua eman, gustura eta pertsona bakoitzaren janaria prestatzeko denboraren arabera. Guarnizio hau egin nahi badugu, egun lehenago prestatu behar dugu.\nChucruta prestatzeko: azua garbitu, zati gogorrak kendu eta juliana eran ebakitzen dugu fin-fin. Jarri euskarria beirazko flaskoan eta nahastu gatzarekin, ereinotz-hosto batzuk. Nahasketa uniformeki banatzen dugu, erdian zulo bat eginez ogi-xerra bat ahokatzeko. Ura herikusi eta 5 minutuz epeldu. Bota ur epela azeriaren eta ogiaren gainean proportzio berean. Flaskoa tapatu eta hiru egunez egosten uzten dugu giro-tenperaturan.\nBehin prestakina hartzituta, potoa ireki, ogia bota eta flaskoa hozkailuan gorde behar dugu, kolidatu barruan, barruan. Zerbitzatu nahi dugunean, tipula-salteatu fin batekin lagun dezakegu, eta, urraburua dagoen bezain laster, tipulak txucruta gehitu, sueztitu eta pixka bat gatzatu azken ukitua. Halaber, ontzi zuri bat gehitu dezakegu salteatzean. Prest dugu saltxitxak laguntzeko guarnizioa.\nSaltxitxak plantxan egin ditzakegu, azala gorritu eta barnealdea gorritu arte, edo, bestela, ur berotan egosi, ia irakiten 10 minutuz. Zerbitzatu ondoren, chucrutarekin zerbitzatu.\nKaloriak 166 8%\nGatza 2,4g 40%\nSaltxitxa ketua elikagai bat da sodiotan. Nutrizio-ezaugarrien artean, hauek nabarmentzen dira: proteinak, burdina, kaltzioa, potasioa, iodoa, magnesioa, B3, B9, B12 eta K bitaminak. Kolesterola duen elikagaia da, eta hori kontuan hartu behar da hiperkolesterolemia duten kontsumitzaileen artean. Chucut-a kolaren hartziduran oinarritzen den prestakin mota bat da. Hartzitze-prozesu horrek propietate osasungarriak gehitzen dizkio kolari. Prozesuan, isotiozianatoak sortzen dira, eta substantzia horiek, azken azterketen arabera, tumore gaiztoen prebentzioan laguntzen dute. Azpimarratzekoa da, halaber, chucrut-ak duen C bitamina kopuru handia, immunitate-sistema indartzen eta hobetzen laguntzen duena. Probiotiko gisa ere jarduten du, organismoari digestio osasunerako onuragarriak diren bakterioak ematen dizkio. Errezeta hori ez da oso ohikoa, baina oso elikagarria da; hala ere, gatz asko du, eta hori kontuan hartu behar da.


Oñatibia Audela, Manuel (Albaitariak)\nAlbaitaria eta kultur sustatzailea. Oiartzunen jaio zen 1916ko Ekainaren 30ean, 1997ko Martxoaren 12an hil zen, 81 urte zituelarik.Zaragozan Albaitari(...)Artikulua irakurri\nSalazar Izarra, Vicente (Albaitariak)\nAlbaitari. Santiago eta Maria Antoniaren semea, Puentelarran jaio zen 1775eko urtarrilaren 28an; bere amaren aldetiko aitona Jose de Izarra zen, Espej(...)Artikulua irakurri\nSolórzano Pérez de Uriarte, Narciso Santos (Albaitariak)\nAlbaitari. Laguardian jaioa 1794ko urriaren 29an. Blas de Solorzano albaitariaren eta Genararen semea. Bere aitaldeko birraitaita Mateok, jatorriz Urd(...)Artikulua irakurri\nAmorrortu Guezala, Antolín (Albaitariak)\nAlbaitari. Bilbon jaioa, 1807ko apirilaren 30ean Madrilen titulua jaso zuen.Erreferentzia. Madrilgo Albaitaritza Fakultateko Idazkaritza (M.A.F.I.) "L(...)Artikulua irakurri\nFernández de Larrea Mendarozqueta, Cristóbal Feliciano (Albaitariak)\nAlbaitari. Erregistro Liburuaren arabera, bizkaitarra, baina arabarra ere izan zitekeen, Ullibarri Goikoa izenekoa, 1838ko abenduaren 8an albaitari ir(...)Artikulua irakurri\nMendiburua Olano, Ramón (Albaitariak)\nVeterinario. Abadiñon jaio izana, 1840ko azaroaren 4an albaitari irakasle bezala lizentziatu zen.Erreferentzia. Madrilgo Albaitaritza Fakultateko Ida(...)Artikulua irakurri\nAguirre, Felipe Andrés (Albaitariak)\nAlbaitari. Urduñan jaioa, Lehen Mailako Albaitari Irakasle titulua 1849ko urriaren 10ean lortutakoa.Erreferentzia. Madrilgo Albaitaritza Fakultateko (...)Artikulua irakurri\nBerrogaray Lindar, Juan (Albaitariak)\nElizondon (Nafarroa) jaioa, 1827ko urriaren 4an, 20 urte zituela, Madrilen albaitaritza Eskolan izena eman zuen eta 1832ko Urriaren 16an bere albaitar(...)Artikulua irakurri\nAramburu Iriarte, Francisco Javier (Albaitariak)\nAlbaitari. Andoainen jaioa (1800), titulua 1831ko otsailaren 24an lortu zuen. Bere lanbide jarduna Aretxabaletan (Gipuzkoa), izan zuen eta bertako Uda(...)Artikulua irakurri\nUrquizu Errazquin, Pedro José Matías (Albaitariak)\nAlbaitari. Astigarragan jaioa, Errege aulkiaren eta Askatasunaren aldezpena egiteko borondatez gudarostean sartu zen armak hartuz, toki horretatik 183(...)Artikulua irakurri\nLazcano Aramburu, Nicolás (Albaitariak)\nAlbaitari. Atauneko Hiribilduan jaioa (1820), titulua 1849. urtean lortu zuen.Erreferentzia. Matrikulen 4. Liburua 1842tik 1844ra; 167. orr.; Madrilgo(...)Artikulua irakurri\nElías Dendariana, Sinforiano (Albaitariak)\nAlbaitari. Iruñan jaioa, 1828ko urriaren 31 Madrilgo Albaitaritza Eskolan onartua izan zen, 1833ko irailaren 29an titulua eskuratuz.Erreferentzia. Ma(...)Artikulua irakurri\nSánchez Arrosarena, José María (Albaitariak)\nAlbaitari. Bergarako semea (1822), titulua Madrilen lortu zuen 1852ko ekainaren 6an. Bere bizitza guztian Bergarako Haragien Ikuskatzaile bezala jardu(...)Artikulua irakurri


Kezka berriak erakusten dituzten gazteei zuzenduta. Eginez ikasi eta dibertitzea da helburua. Hauek dira eskeintzen diren tailer ezberdinak: Robotika, Bide Jokoen programazioa, Dronak eta Gasolinazko autoak. Guztiak Doplay ko profesionalen eskutik.\nIzen-emate epea tailerra hasi baino lau egun lehenago itxiko da goizeko 10etan.\n2015eko WRO txapelketako Elementary froga gogora ekarriko dugu eta parte hartzaileei berriro ere erronka luzatuko diegu. Robotak uretan "murgiltzen" dela simulatu beharko du zonalde urdinera sartuz eta bertatik 30 segundo pasa baino lehenago atera. Urperaldian (zonalde urdinean), itsas hondoan jasotako perla kopurua adieraziko duten kolorezko blokeak bilatu beharko ditu. Hauen koloreak irakurri eta, ostean, bultza egin beharko ditu. Eta gero, lurrera bueltatu eta bertako zonalde bakoitzean (zonalde berde, hori eta gorriak) zonalde honi zegokion urperaldian irakurritako perla kopurua adina pilota askatu behar ditu.\nPuntuak kuboak ondo bultzatuz eta hauen koloreek adierazitako bola kopuru zehatzak askatuz lortzen dira.\nKubo urdina = 0 perla; Kubo berdea = 1 perla; Kubo horia = 2 perla; Kubo gorria = 3 perla.\nMakina bat banaketa-eskema eman daitezke, robotak guztira, gehienez ere, 12 perla askatu beharko dituelarik.\nFroga puntu gehien lortzen dituenak irabaziko du. Tailerraren xedea puntu guzti guztiak lortzetik ahalik eta hurbilen gelditzea izango da. Erronka baten bidez mekanika eta programazio kontzeptuak ikasiko dituzte honela. Froga zailtasun maila ezberdinetara molda daiteke gainera.\nBideojokoak: Minecraft Zoo\nAnimalia mota pila pila bat bilduko dituen zoo bat diseinatuko dugu eta, honetarako, instalatu beharreko MOD bat erabiliko dugu. Redstone bidezko mekanismoak sortuko ditugu eta, komando blokeen bidez, animalien elikadura eta bisitarientzako zerbitzuak automatizatu egingo ditugu. Amaitzerakoan mundua gorde eta etxera eraman ahal izango dute. Taldean lan eginda garatuko dute proiektua, offline serbidore bat sortu eta denak mundu berean elkarlanean arituz.\nMartxoak 3, 10, 17 eta 24\nEurek zer egin aukera dezaten, ikasleei 4 proiektu polit eta oso interesgarri aurkeztuko dizkiegu. Hauek pausoz pauso gauzatzen lagunduko diegu iraksleok, eta euren erabakiei esker jokoek ukitu propio eta pertsonalizatua erakutsiko dute.\nProiektu guztietarako jokoen objektu izango diren sprite-en diseinu eta programazioa beharrezko izango dira. Gainera, soinu efektuak gehitu ahal izateko soinu artxiboak bilatu edo guk grabatu beharko ditugu.\nOinarrizko proiektua osatutakoan, hobetzeko, jokoa gehiago garatzen jarrai dezakete. Gainera, erabiliko dugun tresna -Scratch- doakoa denez, etxean ere proiektu berriak edo tailerrean burututakoa lantzen jarrai dezakete.\nFLAPPY, SHOOTER, TXORI IKUSPEGI, LABERINTO, ARRAIN ARRAINJALE… GISAKO JOKOAK ESKAINI\nSCRATCH-ETIK UNITY-RA: PAUSO ERABAKIORRA\nIkasleen Scratch ezaguerak sendotzea eta bloke lengoaien programaziotik kode lengoaien programaziora pasatzen hastea helburutzat dituen tailerra.\nScratch-en sorturiko adibide errazetatik abiatuko gara eta hauek gutxinaka C# lengoaia berrira itzuliko ditugu.\nHonela honakoak landuko ditugu:\n- Objektuen mugimendua\n- Objektuen arteko talken detekzioa (collider kontzeptua)\n- Darabiltzagun objektuen posizio, forma, tamaina, etab. zoriz determinatzea\n- Kronometro eta erlojuz kontrakoak sortzeko denbora-aukerak\n- Alagaien eta zerrenden erabilera, era askotariko informazioa metatzeko (etsai baten azken agertze-posizioa, pertsonaiaren energia maila, etab.)\nUnity-ren editorea ere landuko dugu, hala gure proiektuaren input-konfigurazioaren eta propietate fisikoen inguruko, nola texturen atxikitzearen eta gure jokoko objektuen bisualizazio konfigurazioen inguruko oinarrizko ezagutzak eskuratuz. Tailerraren xedea da Scratch-ekin sortutako 2D-ko joko baten 3D-ko eta grafiko aberatsagoko bertsioa sortu eta emaitzak konparatzea.\nAusar zaitez pausoa ematera eta lengoaia profesionaletara hurbilduz programazioan sakontzera!\nDoako KODU GAME LAB aplikazioak jada konfiguratuta dauden hainbat objektu eta pertsonaiatik abiatuz hiru dimentsioko munduak sortzea ahalbidetzen du. Gure bideojokoa sortzeko hutsik dagoen mundu batetik abiatu eta bertan denetariko elementuak kokatu ditzakegu, edo bestela, jada sortuta dauden munduetako bat ireki dezakegu, eta bertan jardun.\nObjektu eta ingurune guzti guztiak dira konfiguragarri eta programagarriak, eta botere handia ematen dio honek Kodu-ri. Dudarik gabe, pertsonaiak dira joko baten zati garrantzitsuena. Baina salto egiteko, korrika egiteko, tiro egiteko, mugitzeko eta ingurunearekin elkareragiteko pertsonaiok programatzea beharrezkoa da. Xehetasun tekniko hauei aurre egiteko programazio, konfigurazio eta parametrizazio-tresnak intuikor eta erabilerrazak dira.\nOraingo honetan 3D-ko hainbat mailako joko bat sortuko dugu, non pertsonaiak guk diseinatutako munduetan hainbat objektu bilatu eta bildu beharko dituen. Gainera, jokoak Xbox bideo-kontsolara esporta daitezke nahi duzunari ordenagailu eta XboX kontsolan ea nork irabaziko desafioa egin diezaiozun.\nMakeBlock + 3D inprimagailua\nZubi-garabia. MAKEBLOCK plataformak eskaintzen dizkigun habe eta beste hainbat pieza erabiliz A puntutik B puntura zamak garraiatzeko gai izango den zubi-garabi txiki bat eraiki eta programatuko dugu.\nGarabia zamak bi ardatz perpendikularretan zehar desplazatzeko gai izango da.\nZenbat pisu jasateko gai izango da?\nMuntaia burutu ahal izateko aparteko osagai batzuk diseinatu eta 3D inprimagailu baten bidez inprimatu beharko ditugu. Hori dela eta, 3D diseinurako tresnak erabiltzen ikasi beharko dugu, hauen bidez txirrika, engranaia eta kremailerak marrazteko gai izateko.\nMinecraft. Eraiki ezazue hiri oso bat zure lagunek eta zuk Minecraften bidez!\nTailer berri honen helburua errepide sare baten edo tren garraio-sistema baten gisako funtsezko azpiegiturak, etxebizitzak, dendak eta beste hainbat elementuk osatu eta osotuko duten hirigune bat sortzea da, taldean lan eginez.\nHelburu hau lortzeko, tailerretan zehar ikasleei antolakuntzazko eta teknikoxeago diren hainbat kontzeptu aurkeztuko zaizkie, euren garrantzia azpimarratuz:\n- Hiria osatuko duten elementuen sakabanaketaren plangintze ona. Kontuan eduki beharko dira: ibaiak eta beste hainbat elementu geografiko hor direla, eraikinen artean errepideak eraiki ahal izateko utzi beharreko tarteak, gune berdeen existentzia, etab.\n- Eraikitzen goazen heinean plangindutakoa jarraitzen ari al garen aztertzea. Hau aspektu garrantzitsua da oso lanak aurrera ondo egin dezan.\n- Oinarrizko geometria kontzeptuak: simetria, proportzioak, kurbadura, mosaikoak, etab.\n- Minecraftek eskaintzen dituen komando batzuen erabilera, eraikuntza eta birrintze prozesuak automatizatuz eta deifinitibotzat ditugun eraikuntzen kopia zehatzak burutzea ahalbidetuz lan asko aurreztuko digutenak.\nBeharrezko azpiegiturak eskaintzeko gai den eta ingurugiroari errespetua erakusten dion hiri bat eraikitzea da xedea, gainera hainbat elementu arkitektoniko eta sistema automatizatu bilduko dituena. Proiektua taldean lan eginez eta sarean konektatutako hainbat ordenagailu erabiliz garatuko dugu.\nIdeiak landu eta jarraian benetan gauzatuz ondo pasatuko dugu!\nMINECRAFT – EUREKA PROIEKTUA\nUrriak 6, 13, 20 eta 27\nOraingo honetan Eureka! Zientia Museoa eta inguruak eskalan berreraikiko ditugu! Sarrera, aparkalekua, jatetxea, areto desberdinak eta museoko guneak... Guztia hau Minecraft-en neurri errealak hartze erreminta birtual desberdinak erabiliz, itzalak neurtuz altuera desberdinak neurtzeko eta gusti hauek eskalara erreproduzituz. Baita ere programatu ahal izango ditugu ate-irekitzea bezalako automatismo desberdinak, megafoniako abisuak, museo birtuala itxita dagoenean alarma, etab. Minecraft-ek akzio desberdinak bortxatzeko komando desberdinak exekutatuz.\nBideojoko garapen eta sorkuntza (Unity)\nBi adin tarte (8-11 urte eta 12-16 urte)\nProiektu honetan ondakinak bereizi, klasifikatu eta garraiatzen dituen instalakuntza bat diseinatu, muntatu eta programatuko dugu.\nAutomatizazio robotikoa eta neumatika izango dira proiektuaren bi oinarriak. Adinaren arabera zailasuna eta elementu eta piezak moldatuko ditugu.\nLego Technic piezak\nLego Mindstorm EV3 robotak (kontrolagailuak, sentsoreak, motorrak…)\nMakeblock eta Arduino proiektuari errealismo gehiago emateko.\nLED zerrendak, LEd pantailak, hainbat eragile eta motor.\nErabiliko ditgun sentsore batzuk: argi sentsorea, potentziometroa, infragorri dekodifikatzailea, azelerometroa, ultrasoinu sentsorea, ukimen sentsorea, giroskopoa, temperatura eta hezetasun sentsorea, etabar.\nIrudiak eredu moduan jarri ditugu, proiektuak hutsetik diseinatu eta eraikitzen ditugu.


Olabide Kultur Elkartea | Olabideko bizitza | Olabide Ikastola\nKulturak batzen gaitu\nsormena eta adierazpena sustatzen ditugu.\nOlabidek hainbat esparru ditu zure seme-alabek kultur edo arte jarduerak garatzeko, musika edo dantza, esaterako.\nOlabide Ikastolaren eskolaz kanpoko kultura-jardueren helburua da bertan kulturaren eta artearen haziak ereitea, haien sormena sustatuz eta beren jakin-minak eta adierazpen-bideak pizten dituzten bokazioetara bideratuz.\nOlabide Kultur Elkartea 1992. urtean sortu bazen ere, Ikastola sortu zenetik helburua euskal hizkuntza, ohiturak eta kultura zabaltzea da.\nGure ikasleek aukera zabala dute gehien gustatzen zaizkien jarduerak edo diziplinak aukeratzeko.\nKultura eta inklusioa sustatzen dituen eta parte hartu nahi duten guztiei ateak irekitzen dizkien elkartea da.\nEskaintzen ditugun kultura-jarduera guztietan Euskara komunikazio-hizkuntza gisa erabiltzea da gure helburua.\nZure semeak/alabak eskolaz kanpoko kultur jardueren programa zabala izango du, bere prestakuntza osatzeko. Guztiontzako kultura eta euskaraz, gure hizkuntza eta ohiturak bultzatzeko; horrela laburtzen da Olabide Kultur Elkartearen filosofia, oinarrizko bi zutabetan oinarritzen dena. Alde batetik, Ikastolak eskaintzen dituen bitartekoen bidez kultur jarduera bat egin nahi duten ikasle guztiek parte har dezakete. Eta, bestalde, Euskara komunikazio-hizkuntza gisa erabiltzea bultzatzen da, eskaintzen ditugun kultur jarduera guztietan.


Game Aire-sarrera Online. Play for free\nPlay jokoa Aire-sarrera Online:\nGame Description Aire-sarrera\nDinamikoa flash armak aberats multzo bat filmatzen. Helburua - a plano askoren protagonista buru gainetik hegan gisa suntsitu. . Play jokoa Aire-sarrera konektatuta.\nTekniko jokoa Aire-sarrera ezaugarri\nGame Aire-sarrera gehitu: 13.04.2011\nJokoa jokatzen: 3966 aldiz\nGame Rating: 1.8 errondan 5 (5 kalkuluen arabera,)\nBezalako jokoa Aire-sarrera Jokoak\nAlien Asteroid Asalto\nLasterketak 2 Clash\nErabaki 2 New City\nDeer Gorenak Ehiza\nOilarra Shooter 3\nPinkie Pie biztanleria zulatzeko proiektua\nDeskarga jokoa Aire-sarrera\nEmbed Joko Aire-sarrera zure web orrian:\nJokoaren txertatu Aire-sarrera zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Aire-sarrera , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Aire-sarrera -rekin, baita ere, jokoa jokatu zen:


kritiken hemeroteka » Irakurketa merezi duen altxorra\n« Surrealismoaren liburua | Ugaritasuna »\nArima penitentaren occupatione devotac / Jean de Tartas / Mensajero, 1996\nIrakurketa merezi duen altxorra Ritxi Lizarza / Argia, 1997-02-16\nEdizio honen paratzailea den Patxi Altunak esan digunez, 1672 urteaz geroztik ez da argitaratua izan liburu hau, ordukoa lehen argitalpena izaki. Beraz, kontuan harturik lantxo honen bi ale baino ez dituela aurkitu Altunak, ia-ia aurkikuntza modukotzat jo liteke Tartasen erlijio lan hau. “Onsa hilceco bidea” ezagunaren egile bera da zuberotar hau.\nSarreran aipatzen digun moduan, horren hedapen eskasa izan duen lan hau emateko era egokiena idatzia izan zen moduan ematea da, hots, here akatsekin eta grafia zaharrean.\nParatzailearen helburua liburu honen edizioa ematea da. Horrek esan nahi du ez dela ur handiko azterketetan abiatzen, baina testua bere osotasunean emateaz gain, ulergarria egingo duten oharrak eskaintzen dizkigu, hiztegiari dagozkionak, inprenta akatsei dagozkienak eta abar. Sarreran hainbat adibide aipatzen dizkigu, joskera kasu bereziak, hiztegi kontuak… benetako azterketa egitea merezi duela erakusten dutenak. Amaieran, bestalde, hainbat eranskin ematen dira: liburuan agertzen diren aditz laguntzaile guztien bilduma eta, gainera, ulergarriak izan ez daitezkeen hitzen zerrenda eta esanahia.\nEz dugu ahaztu behar testu hau erlijio lana dela. Jende gehiegik ez dio ekingo liburu honi bertan aurki dezakeelako penitentzia egiteko bidea, euskara mailan izugarrizko aukera delako zuberera zaharraren ezaugarriez ikasi eta gozatzeko.\nArueko erretorak idatziriko lan hau, beraz, oraindik ere argia ikusi ez duten beste asko bezala —batez ere zubereraz daudenak, hala nola eskuizkribu moduan gorderik dauden pastoral zaharren hamarnaka kaiera—, ez dira sartuak izan euskararen behin betiko hiztegia osatzeko prestatua izan den korpusean. Pozgarriak litzateke lan honen moduan, beste horiek guztiek ere argia ikustea.


EUSKARA PRAKTIKATZEAK ABANTAILAK DITU ELORRION - - Anboto.org\nEUSKARA PRAKTIKATZEAK ABANTAILAK DITU ELORRION\nElorrioko AB 2019-11-06 15:14\nEskaintza zabala daukazu eta hainbat abantaila: berbalagun taldeak, mednilagun eta irakurle-kluba. Gainera, berbalagun txartelak abantailak dakartza.\nBERBALAGUN TALDEAK: Euskaraz aritzeko konfiantzazko gune lasai eta askeak dira. Euskaraz PRAKTIKATU nahi duenak espazio gozo eta atsegina dauka. Eta euskaraz BIZI nahi duenak lagun berriak ezagutu eta herriko euskaldunen sarea indartzeko aukera dauka.\nHiru berbalagun talde daude Elorrion:\nAstearteetan - Abizari AEK euskaltegian - 19:00etan.\nOstegunetan - Parra tabernan - 12:00etan.\nOstiraletan - Xelai tabernan - 19:00etan.\nMENDILAGUN: Mendia gustuko baduzu eta euskaraz gehiagotan egin nahi baduzu, eman izena Elorrioko Mendilagun taldean. Euskara praktikatzeaz gain, paraje ederrak ezagutzeko eta lagun berriak egiteko aukera izango duzu.\nIRAKURZALE KLUBA: Irakurtzea gustuko baduzu eta euskal idazleen lanak ezagutu nahi badituzu, parte hartu Irakuzaleen klubean!\nBERBALAGUN TXARTELA: Berbalagun txartelaren bidez, Arriola antzokian %50eko deskontua izango duzuen euskarazko emanaldietan. Ez hori bakarrik: zozketa eta opariak, deskontuak harpidetzetan (Berria, Argia, Aizu!...) eta hamaika aukera gehiago!\nEuskalduna eta euskaltzalea bazara, eta euskaraz bizi nahi duenari laguntzeko borondatea badaukazu, zatoz Berbalagunera.\nParte hartzea DOHAINIK DA.\nEman izena link hau klikatuz:\nEdo deitu telefono honetara: 639 400 786


«DEKLINABIDEAK» BilbaoArteko bildumaren Talde erakusketa | BilbaoArte\n2017ko azaroaren 3an, ostirala, BilbaoArteko bildumaren talde erakusketa inauguratzen da Kristalezko Patioan. 19:30etan izango da, «Deklinabideak» izenburupean, eta astelehenetik ostiralera (17:30 – 20:30) egongo da irekita azaroak 17rarte. Doako sarrera.\nBilbaoArteko bildumaren talde erakusketa\n17/11/03 – 17/11/17\nDeklinabideak. Grafikaren ikuspuntu garaikide bat erakusketak gogoeta plastiko bat lantzen du BilbaoArte Fundazioko 2.4 aretoa eta kristalezko patioko espazioen artean. Proposamen hau Bilbao Arte Fundazioan bekadun izan diren artisten lanen aukeraketa batekin hornitzen da. Ondare honek, XXI mendeko testu artistikoez osatzen den udal-bilduma munizipal bizi hau osatzen du.\nErakusketa honek BilbaoArte Fundazioa eta FIGaren (azaroan zehar Bilbon ospatzen den Grabatua eta Paper gaineko Artearen inguruko nazioarteko festibala 2017) artean sortutako elkarlan programarekin elkar eragiten du.\nErakusketa, modu natural batean, proposamen plastikoak grafikaren erabileraren bidez garatu dituzten proiektuetan ardazten da. Osotasunean BilbaoArteko Grafika tailerrean sortuak izan direlarik.\nBilbaoArteren ibilbidea osatzen duten urte hauetan, hemen aurkezten diren artisten obren sorrerak, ikuspuntuak eta gauzatzeak gizarteak eta kulturak mantendu duten bilakaera islatzen dute. Guzti honek historikoki estanparekin harremantzen diren alderdien inguruan oso adierazgarria den zerbait suposatzen du, hauen artean, komunikazio eta dibulgazioa gaitasuna, behar eta aukera komertzialekiko erantzuna eta arte-bide bezela ezaugarri bereziak eskeintzeko duen gaitasuna. Azken puntu hau da, zihurrenik, hemen hautatutako artistek nabarmenki sakondu eta azpimarratu dutena.\nHemen erakusten diren lanetan euskarri anitzeko prozesu eta garapenen nahasketa bat ikus daiteke.\nProzesu industrialak erabiliaz azaleren ezaugarri eta inperfekzioetan fokoa ezartzen duten estrategiak.\nIlusioa irudi gisa eta azalera errealitate edo ekintza gisa aurkezten denean hauen artean tentsioa sortzen duten argazki-irudien itxuraldaketa.\nFigurazioa eta abstrakzioaren arteko alternantzia.\nCollagea, irudi zatiak.\nGizarteko, albisteen eta aldizkarien irudien jabetzea…\nAzken finean, artistek markoaren arau eta edizio mugatutik harantz begiratzen duten artelan hauetan. Batzutan, eramaile espresibo moduan erabilitako baliabide teknikoa entitate propioa mantentzen duen lan bat bezela bereizten da.\nHemen aurkezten diren artistek, irudiaren bidez, beste esanahi bat ematen diete erabiltzen dituzten baliabide guzti hauei. Hauen bitartez, planteamentu eta interes aniztasun iradokitzaile bat erakusten dute artelan ezberdinen emaitza plastikoaren bitartez.


«Hitzarmen honek erraztu eta areagotu egingo du udalen arteko elkarlana» | El Diario Vasco\n«Hitzarmen honek erraztu eta areagotu egingo du udalen arteko elkarlana»\nEH Bilduko Lasarte-Oria, Hernani, Andoain, Usurbil eta Astigarragako ordezkariak prentsaurrekoan.\nEH Bilduko ordezkarien ustez, Beterri-Buruntza eskualdeko udalek sinatu duten lan-hitzarmenak onura handiak ekarriko dizkie eskualdeko ekintzaileei, enpresei eta, oro har, herritarrei\nMARÍA CORTÉS Martes, 14 febrero 2017, 00:13\nBeterri-Buruntza eskualdea osatzen duten sei udalek lankidetza-hitzarmena sinatu berri dute. «Helburu nagusia da eskualdearen garapen ekonomikoa zein soziala sustatzea», esan zuen atzo Andoni Gartzia Astigarragako EH Bilduko zinegotziak.\nEskualdeko sei udaletatik hirutan (Hernani, Andoain eta Usurbil) EH Bildu gobernatzen ari da egun eta beste bitan (Astigarraga eta Lasarte-Oria) udal gobernuan izan zen EH Bildu joan den legegintzaldian. «Pasa den legegintzaldian hasi ginen udalen arteko lankidetza hori egituratzeko aukerak aztertzen eta lantzen. Lehentasunezko gaia izanik, indar handia jarri dugu udalen arteko elkarlana bultzatzeko eta marko juridiko bat sortzeko. Eskualdeko udal gobernuetan egun kolore politiko desberdinak daude, eta EH Bildutik ahalegin handia egin dugu denen irizpideak eta interesak kontuan hartzen», azaldu zuen Andoni Gartziak.\nLankidetza-hitzarmen honekin garapen sozio-ekonomikoa bai, baina «ez dugu edonolako garapena sustatu nahi, baizik eta ekonomia sozial solidario eta eraldatzailearen printzipioen araberako garapena sustatu nahi dugula eskualdean. Tokiko garapen ekonomikoa eta soziala kooperatibismoan, jasangarritasunean eta parte-hartzean oinarrituta egon behar dutela ulertzen dugu. Lankidetza-hitzarmen hau bultzatu dugu gure eskualdea bidezkoagoa, iraunkorragoa eta parekideagoa lortzeko tresna izan dadin», nabarmendu du Gartziak.\n«Gure eskualdean lan bila dauden pertsonei, formakuntza nahi dutenei, ekintzaileei, enpresei eta, oro har, herritarrei ahalik eta zerbitzurik onena ematea da gure erronka. Udal bakoitzak ditugun baliabideak elkartu, antolatu eta toki garapena, sustapen ekonomikoa eta enpleguaren alorretan eskaintza bateratua eta koordinatua eskaintzea da gure helburua. Lankidetza-hi-tzarmen honek helburu hori lor-tzen erraztuko digu», erantsi du.\nGipuzkoako beste eskualdeetan garapen agentzien bidez kudea-tzen dituzte eskualdeari dagozkion arlo sozio-ekonomikoarekin lotutako programak eta zerbitzuak, baina Beterri-Buruntzan, ostera, ez dago honelako egiturarik. «Hala ere, egin izan ditugu programa ba-tzuk elkarrekin, gure artean harremana egon da, baina hitzarmen honek erraztu eta areagotuko du jardun hori», esan du Astigarragako EH Bilduko zinegotziak. Honela, Gartziak azaldu zuen bezala, baliabide publikoen kudeaketa eraginkorragoa izatea ahalbidetuko die hitzarmen honek, baina zerbitzuak ez dira bikoiztuko, egoitzak, lokalak eta eraikinak partekatzeko aukera ematen du, baita zerbitzuen eta langileen kontratazioa zentraliza-tzeko aukera ere.\nHau, gainera, lehen urratsa baino ez da izan. «Etorkizunean garapen agentzia edo eskualdeko izaera duen entitate bat eratzeko lanean jarraituko dugu», iragarri dute EH Bilduko Beterri-Buruntza eskualdeko ordezkariek.\nPNV no aparecerá «en actividades lúdicas» con el gobierno municipal\nXalaparta nombrará hoy a Maialen Lujanbio como 'Hernaniar Bikaina'\nLos equipos Hernani A y B de balonmano siguen al frente de la clasificación Gorka Pulido y Joseba Korta, mención especial en el festival de Andoain


Kokapena | Noaua Kultur Elkartea\nHemen zaude: Hasiera » Zerbitzuak » Usurbil ezagutu » Kokapena\nMendizorrotz eta Andatza mendien artean Oria ibaiak zeharkatzen duen ibarrean dago kokatuta Usurbil, itsasotik oso hurbil eta hamar kilometrotara Donostiatik. 24, 9 kilometro karratuko azalera du Ibaiaz behera jarraitzen badugu, berehala Orioraino iristen gara, han itsasoa topatuz. Gora aldera hartuta, berriz, Lasarte-Oria dugu, hirigune berri eta handia. Iparraldean Donostia, ekialdean Donostia eta Lasarte-Oria, hegoaldean Zizurkil eta mendebaldean Aia eta Orio ditu mugakide.\nUsurbil bi garraiobide nagusik gurutzatzen dute: N-364 errepideak (Donostiara 11 eta Oriora 9 km) eta Eusko Trenbideetako burnibideak. Hauez gain, aipagarria da Bilbo-Behobia autopista. Egun, nahiz eta herria zeharkatu, ez du herrirako irteerarik. Duela urte gutxi N-1 errepidearekin lotzen dira Usurbil, Lasarte eta Donostiako mugak Irubiden eginiko errotondaren eta bide berrien bitartez.\nIbaiaren bi aldeetara banatzen dira herriko auzoak eta bere ertzetan dauden erriberetan nekazal lurrekin batera industriguneak sortu dira azken urteotan.\nOria ibaia herriaren ardatz geografiko eta ekonomikoa izan bada betidanik, Donostia hiriburuaren gertutasunak ere izan du eragina herriaren garapen eta harremanetan azken mende honetan batik bat, eta gaur egun neurri handi batean bere aktibitate guztiak baldintzatzen ditu.\nHala ere, bi mendiren babesean (Andatza eta Mendizorrotz-Bordatxo) eta ibai emankorretan hazita, 5.400 biztanle inguru dituen herri honek bere bizitza eta izaera garatzeko ahaleginak egiten ditu ondoko hiri erraldoiaren arnasatik bereiztuz.\nIndustrian batez ere eta nekazaritzan lan eginez bizi da herriko populazioa. Euskal hiztunen kopurua deigarria gerta liteke bisitarirentzat inguruan Donostia eta Lasarte bezalako hirigune handiak izanda, %80ra iristen baita euskaraz hitz egiten dakitenen portzentaia. Hain zuzen, euskal tradizioetan eta kulturan oso errotuta dagoen herria dugu Usurbil, urtean zehar hainbat eta hainbat agerkari eta ospakizun antolatzen direlarik gure kultura eta hizkuntza suspertu eta landu nahian.


Inbertitzaile talde batek hidrogeno-planta bat eraikiko du Zornotzan\nHiru euskal enpresa dituen inbertitzaile talde batek iragarri du ekoizpen planta bat eraikiko dutela Zornotzan, Boroako plantaren ondoan.\nBoroako ziklo konbinatuko zentral termikoa 2005ean inauguratu zen herritarren oposizio indartsu baten erdian, eta ekologistek eta beste sektore batzuek zalantzan jarritako instalazio mota horien goraldi betean sustatu zen. Hamabost urte geroago, hidrogenoaren ekoizpena negozio nitxo berri bat da.\nGaur jakinarazi dutenez, White Summit Capital, trantsizio energetikoan espezializatutako inbertsio funtsa; Castleton Commodities International (CCI), Bizkaia Energiako akziodun nagusia – Boroako zentrala –; Nortegas, Estatu espainiarreko bigarren gas banatzailea, eta Sener ingeniaritza 50 milioi euro inbertituko dituzte Zornotzako hidrogenoa ekoizteko instalazio batean, ziklo konbinatuko instalazioarekin batera.\n'Hidrogeno berdearen 'plantak 20 megawatteko edukiera du, eta aipatutako ziklo konbinatuko zentralaren (CCGT) ondoan kokatuko da; horrela, lehendik dauden gas- eta elektrizitate-azpiegiturak aprobetxatuko ditu. Helburua urteko 1.500 tona 'hidrogeno berde' sortzea da, iturri berriztagarrietatik etorriak.\nSortutako 'hidrogeno berdearen' zati bat Bizkaia Energiako gas bidez elikatutako CCGT lantegian bertan erabiliko da, CO2 isuriak murrizteko. Gainera, hidrogenoa Nortegasen egungo banaketa-sarean injektatuko da, eta gas naturalarekin nahastuko da.\nHorrez gain, neurri batean, tokiko industrian hidrogeno-hornidura espezifikoa egiteko edo hidrogeno likidoa eramaile kimikoen bidez biltegiratzeko ere erabili ahal izango da. Azkenik, gasolina-zerbitzugune bat (hidrogeno-zerbitzugunea) jarriko da, hidrogenoz elikatu ahal izango diren ibilgailu astunen tokiko flotak garraiatzeko.\nProiektu horren hasierako inbertsioa 50 milioi eurokoa izango da, eta 2022aren amaieran planta martxan jartzea ahalbidetuko du, 2030a baino lehen 200 megawatt sortzeko ahalmena handitzeko asmoarekin, guztira 300 milioi euroko inbertsioarekin.\n'Hidrogeno berdea 'iturri berriztagarrietatik datorren energia elektrikotik lortzen da, eta, beraz, energia " % 100 garbia eta emisiorik gabea" dela esan dute, "Erretzen den bitartean ur-lurruna soilik askatzen duelako".\nBere ezaugarrien artean, aldakortasuna dago, etxeko eta industriako erabileretara bidera daitekeelako, baita biltegiratzeko eta garraiatzeko erraztasuna ere, lortu ez den beste une eta leku batean degradaziorik gabe erabiltzea ahalbidetzen duena.\nEra berean, banaketarako ez da beharrezkoa zerotik azpiegitura bat sortzea, Nortegaskoa bezalako banatzaileen sareak aprobetxa baitaitezke horretarako.\nBoroako ziklo konbinatuko zentral termikoa


Etxealditik Euskaraldira | Enbata\nAccueil / Articles / Comprendre / Focus / Etxealditik Euskaraldira\n« Pourquoi c’est le moment d’utiliser l’eusko ?\nSenpere, la spoliation des terres »\nPar Enbata | Publié : 17/04/2020\nbigarren Euskaraldiko edizioa prestatzeko ekimena\njarriko da martxan apirilaren 20an\nEuskaraldiaren bigarren edizioa: 2020ko azaroaren 20tik abenduaren 4ra\n2018an iragan zen lehen edizioak 225.000 parte-hartzaile mobilizatu zituen, horien artean 6.016 Ipar Euskal Herrian. Honi segida emateko, Euskaraldiaren bigarren edizioa 2020ko azaroaren 20tik abenduaren 4ra iraganen da, euskararen lurralde guzietan.\nAriketa hau rol-joko batean oinarritzen da: parte-hartzaileek hautatzen dute Ahobizi edo Belarriprest izatea txapa baten bidez erakutsiz.\nErronka kolektibo honen helburua, euskara mintzatzen edo ulertzen duten pertsona boluntarioen hizkuntza ohiturak aldatzea da, euskara gehiago erabiltzeko ingurune sozial egokia sortuz eta euskara erabiltzeko aukerak agerian emanez.\nEuskal Konfederazioa, Euskal Elkargoa eta Euskararen Erakunde Publikoaren arteko lankidetza.\nEuskaraldiaren dinamika soziala urtean zehar plantan emanen da, bizi eremuka herritar talde boluntarioek ekimena animatuko dutelako eta eragile boluntarioek ekimenean parte hartzea erabakiko dutelako. Eguneroko bizian eta 15 egunez, 2020ko azaroaren 20tik abenduaren 4ra.\nEuskararen erabileraren aldeko ekimen honetan engaiatu nahiko duten parte-hartzaile guziei erabilera bultzatzeko formakuntzak proposatuko zaizkie.\nDinamika horren plantan ezartzeko, Euskal Konfederazioa elkarteak, Euskal Elkargoak eta Euskararen Erakunde Publikoak lankidetza hitzarmen bat izenpetu dute.\nEtxealditik Euskaraldira: konfinamenduaz baliatu Euskaraldia prestatzeko\nBizi dugun egoera berezi honetan, etxean eta etxetik ditugun harreman-komunikatiboetan euskara gehiago, gehiagorekin eta gehiagotan egiteko gonbita helarazi nahi dugu. Hori da, apirilaren 20an, Euskaraldiaren eta herri batzordeen sare sozialen bidez plazaratuko den “Etxealditik Euskaraldira” ekimenak egiten duen proposamen nagusia.\nEtxealditik Euskaraldira ekimenak bi helburu nagusi ditu: alde batetik, etxekoekin eta etxetik ditugun hizkuntza-ohituren gainean pentsaraztea; eta beste alde batetik, euskararen erabilera sustatzea, horretarako bitartekoak edo proposamenak eskainiz.\n“Etxealditik Euskaraldira” ekimenaren nondik norakoak\nEtxealditik Euskaraldira hiru fasetan iraganen da:\nApirilaren 20a: ekimenaren abiatzea, aurkezpen bideo bat online ezarriz\nApirilaren 21etik 23ra: hizkuntza ohiturei buruzko hausnarketa bultzatzea\nApirilaren 24tik 30era: sare sozialetan, eguneroko bizitzan euskararen erabilera bultzatzeko eta bakoitzak praktikan ezartzeko ariketa proposamenak zabaltzea.\nIniziatiba, maiatzaren 3an antolatuko den hitzordu birtual eta kolektibo batekin itxiko da.\n“Etxealditik Euskaraldira” ekimenak sare sozialen bidez zein fisikoki parte hartzeko bideak izango dituzte, herritarrei dei egiteko gisan.\nParte hartu nahi duten herritarrak ekimenean zehar sortutako bideoak edo ateratako argazkiak sarean partekatzea animatuko ditu ekimenak. Denek denen berri izateko, @euskaraldia aipamena eta #EtxealditikEuskaraldira baliatuko ditugu.\nEtxeetan ere lehio eta balkoietan koloretako puntu bat jartzea eskatuko zaie partaide guztiei, ekimenean parte hartzen ari direla adierazteko bide bezala.


Kutsa nazazu, mesedez\nUmorezko posta txartela, soldaduak burdel batean irudikatzen dituena.\nLodz (egungo Polonia), 1917ko martxoa. Alemaniar okupatzaileek prostituzioa arautzea erabaki zuten, fronteko beste hainbat tokitan alde batekoek zein bestekoek egin bezala. Astero azterketa medikua pasa behar zuten prostitutek, eta tarifa finkoak ezarri behar izan zituzten: gau osoak 30 marko balio zuen; gauez bizpahiru ordu eman nahi zituenak 20 marko ordaindu behar zituen; ordubete nahikoa zuenak, aldiz, hamar marko; eta tarifa merkeena egunekoa zen, hamar markoren truke prostitutarekin nahi adina denbora eman baitzezaketen goizeko 9etan hasi eta arratsaldeko 6ak bitartean.\nGerra eta prostituzioa elkarri lotuta joan dira beti. Eskaera handitzen denez, negoziorako onak dira gatazkak. Baina eskaerak gora egin ahala sexu langileen lan baldintzek behera egin ohi dute: higienea, bezeroak, baliabideen eskuragarritasuna... Sexu bidez kutsatzen diren gaixotasunentzat haztegi ezin hobea.\nAtarian aipatu bezala, Lehen Mundu Gerran ere agintari militarrak kutsatze arriskua txikitzen ahalegindu ziren. Haien mendeko soldadu askok, ordea, kontrako bidea hartu zuten. Gerra Handiaren izugarrikeriek soldadu/prostituta binomioaren ordura arteko logika irauli zuten: sexu bidezko eritasunak zituzten prostitutak garestiagoak ziren astero azterketa medikua gainditzen zuten neska osasuntsuago haiek baino. Eskaera eta eskaintzaren legeak ezarri zituen prezioak beste behin. Izan ere, prostituta gaixoen eskaera izugarri hazi zen, soldaduek, sexua baino gehiago, gaitz benereoak erosi nahi zituztelako. Kutsatuta, gaixotasunagatiko baimena emango zieten eta ez ziren lubakietara itzuliko.\nHorrenbestez, prostituzioa zerbitzu bikoitza eskaintzen hasi zen: sexua eta frontea saihesteko aitzakiak. Eta geroz eta bezero gehiago sexuaren partea baztertzen hasi ziren, zuzenean infekzioaren bila joateko. Hala, merkatu higuingarri eta etekintsua sortu zen: gonorrea zornea, esaterako, potetxoetan bilduta saltzen zuten, soldaduek zuzenean genitaletan igurtzi zezaten. Eta prostitutak ez ziren hornitzaile bakarrak; tuberkulosoek espektoratutako mukien eskaerak ere gora egin zuen, adibidez. Edozer gauza zen frontera joatea baino hobea.


Modaren sei egun 2018/2019 udazken-negua GdM San Sebastián Moda Festivalaren eskutik - Aktualitatea - gipuzkoaingurumena\nSan Sebastián Moda Festivalak sarraldi nabarmena izan du gure agendetan. Eta hamar edizio dira dagoeneko: sei maiatzean eta lau urrian. Edizio bakoitzean bezala, Modaren Industrian proiekzio eta nabaritasun handiena duen ekitaldia da oraingoa euskal lurraldean. Balenciaga Museo (Getaria) dotorea, San Telmo Museoa (Donostia), Tabakalera (Donostia), Garbera ZK (Donostia) eta Hotel de Londres y de Inglaterra (Donostia) izango dira desfile eta jarduera nagusiak egingo diren lekuak.\nEdizio honetan, Teresa Helbig izango da Balenciagan desfilatuko duen firma, Sophie et Voilà-rekin batera. Urriaren 25ean, Goi mailako Joskintzak bete egingo du Museoko espazio dotorea berrogeita hamarren bat sorkuntza enblematiko erakutsiko dituen ‘show’ batean. Teresa Helbig, azken 20 urteetako zuzendari kreatibo handienetako bat, Sophie et Voilà nazioarteko firmarekin batera izango da protagonista, hiru urtetan nazioartean hedapen nabarmena izan ondoren eta Elle International Award 2018 sari handia lortu eta gero.\nEgun horretan bertan, ostegunean, solasaldiak, fashion filmak eta tailerrak ere izango ditugu Tabakaleran GK Green Fashion-ek bultzatuta. “Gure presentzia ‘ezinbesteko’ bat bilakatu da. Edizio honetan, ehungintzako lau proiekturen inguruko hitzaldiez eta ohiko tailerrez gain, fashion film bat proiektatuko da, ekonomia zirkularrari buruzko hausnarketa eta eztabaida batera eramango gaituena”, adierazi zuen Ingurumena eta Obra Hidraulikoetako Diputatu José Ignacio Asensiok.\nGemma Gómez (Slow Fashion Next), Ben Ramsden (OrganikMark), Estel Vilaseca (It Fashion), Idoia Franch (“Cosiendo el mañana”-ren egile) eta Blanca Gomara izango dira ‘green’ programa baten buru; sektore profesionalari ez ezik, publiko orokorrari ere zuzendua.\nUrriak 26. Face to Face eta Kutxa Kultur Moda Getarian\n‘Face to Face’-ak eta eztabaidarako unea izango dira egun horretako protagonista, Donostia-San Sebastián Moda Klusterrak ‒Ekonomia Bultzatzeko Zinegotzigoa‒ bultzatuta, urriaren 26an, San Telmo Museoko Hitzaldi Aretoan. Bertan izango ditugu Teresa Helbig, edizio honetako izar gonbidatua, eta Mónica Carbonell, ehungintzako branding-ean aditua.\nArratsaldean, AEG Berrikuntza Eskolan jarraituko du programak. Bertan, master class bat emango da iritsi nahi den publikoarengan emozioak sorrarazteko istorioak nola kontatu ikasteko eta modako firmek oihartzun handiagoa izatea lortzeko. “Hiru urte daramatzagu lanean ‘San Sebastián’ marka eta bere kideak ‒300 baino gehiago‒ toki mailatik harago nabarmentzea lortzeko. Alkateordetzak bultzatutako marka honek inpaktu handiko proiektuen marka eragilea dela erakutsi du, besteren artean Donostiako Zinemaldiarekin batera. GdM San Sebastián Moda Festival hau lurraldea sustatzeko gure industriak duen ekitaldi garrantzitsuena da”’, azpimarratu zuen Ernesto Gascok.\nDesfileekin jarraituta, urriaren 26ko egunak berriro eramango gaitu Balenciaga Museora, Getarian beste pasarela egun batez gozatzeko, oraingo honetan Kutxa Kultur Modako egoiliarren bigarren promozioaren eskutik. Marta Arribas, Gino Rojas, Clara Virgili, Nuria De Oliveira eta Samuel Prince izango ditugu beren bildumak aurkezten. “Aukera paregabea izango da bost diseinatzaile horientzat. Oso pozik gaude eta uste dugu desfile honek balio erantsia ematen diola Festibal osoari”, adierazi zuen Kutxa Kulturreko zuzendari Mikel Mendartek.\nMaiatzak 27. Desfileak San Telmo Museoan\nMaiatzaren 5ean, San Telmo Museoko elizak berriro hartuko du hainbeste esperotako hirugarren desfile eguna. Goizean, hamalau izango dira 2018/2019 udazken-neguko joerekin pasarela zeharkatuko duten bildumak (Kett, Molupita, El Corte Inglés, Maider Alzaga, Laia Varela, Luhei, Las Cosas de Valen, Muxugorri, Anhelo, Aldabaldetreku, Ramón Ezkerra eta Manuela va de fiesta) eta arratsaldean hiru desfile handi izango dira, Sophie et Voilà, BOX San Sebastián eta Zergatik euskal firmenak. Ondoren iritsiko da Teresa Helbig-en eta Isabel Zapardiez Haute Couture-ren txanda, Donostian lehenbiziko aldiz aurkezten den ikuskizun zoragarri batekin.\nMaiatzak 2 eta 6, azokak, tailerrak eta pop up. Azaroak 2 , Hiri Pasarela\nGdM San Sebastián Moda Festivalen 2018/2019 udazken-neguko edizioak berriro izango du leku bat tokiko diseinatzaileentzat Garbera zentro komertzialean; estilismo eta visual merchandaising-eko tailerrak eta ehungintzako I+G+B prestakuntza emango dira bertan; eta Pop Up tradizionala ere egingo da Hotel de Londres y de Inglaterra-n.\nOraingo honetan ere, azaroaren 2ra arte luzatuko da ekitaldia; tokiko denden desfile bat eramango da Grosera “Donostiako auzoak dinamizatzeko apustu batean. Kasu honetan Groseko, Intxaurrondoko eta Altzako dendek nabarmendu egingo dute beren produktuaren berezitasunak duen balioa”, adierazi zuen Eusko Jaurlaritzako Merkataritzako zuzendari Juan Emilio Andradesek.


Jokoak berria of nabe doan\nJokoak berria of nabe\nZaude espazioan eta galduta daude kai handi galaxia paseoan ontziak gidatzen erantzule. Bidea ontzi txiki egin behar dute marraztu ahal izango duzu, baina kontuz, ez elkarren aurka talka.\nWith "Line Another" ez du denborarik izan edo keinuka, hau kolore biziak beteta erritmo oso azkarra joko bat da. Itsasontzi bat gidatzen espazioan bidea infinitua bat, eta zure aurrerapen blokeatzen oztopo guztiak saihestu behar duzu, objektuak inguruan nabigatzeko behar duzu, soka tira orbitan objektu txikiak. Bat ukitu horman edo objektu eta amaitu duzu zuk berehala jolasten.\nklasiko arcade espazioan tiroak da. espazio txiki-txiki bat kontrolatzen duzu, eta zure helburua bakarra da, betiere, ahalik eta bizirauteko. Zure etsai nagusia bezala zenbait alien ontziak arriskutsua behar duzu. Ahal baduzu, harribitxi eta lehen laguntzak kit, bizitza apur bat berreskuratzen lagunduko dizu biltzeko behar duzu.\nEntretenigarria jokoa non zure helburua bakarra da espazioan bizirik luze ahalik saihestuz espazio etsaia eraso guztiak bezala. Horrez gain, gainera, bizirauteko konkistatzeko eta bere planeta suntsitu saiatu behar duzu. Kontuz ibili, plano mugatua duzu.\nEspazio-ontzi bat pilotu duzu eta etsaiaren ontziak guztiak inoiz ez gelditzeko, berriz, oztopo asko aurkituko duzu saihestuz tiro egin suntsitu hegan egin. Arrakastaz ahanztura hori izan duzu agindutako misioa amaitu gabe. Benetan dira pilotu gisa onetan zuk uste duzun bezala ...\nEzagunena bideojoko denbora guztian, "Galactians" partida bat bigarren zatian heldu da dagoeneko. Atzerritar txalotua mendeku eta ez du ematen duzu segundo bat arnasa hartu. Kudeatu zure itsasontzi txiki trebeziaz misil guztiak eta beste gauza zu hiltzen duzu inolako errukirik gabe abian jarriko dodging. The azkarrago amaitzeko haiekin duzu, puntu gehiago lortuko dituzu.


Aktibo zahartzeko aterpe bila | Gizartea | Berria\nAdinekoentzako etxebizitza eredu berri bat jorratu nahian dabiltza Donostian: etxe kolaboratiboko egitasmo bat diseinatzen hasiko da asteon Elkarbidean elkartea. Madrilgo Trabensol kooperatiba izango dute eredu: 77 lagun bizi dira etxe komunitarioan, «intimitatea eta bizikidetza uztartuta».\nMadrilen, kooperatiba baten bidez jarri zuten martxan etxebizitza kolaboratiboko egitasmoa. TRABENSOL\nHerriko sendagilea harrituta dago, gure jendeak ez duelako bihotzekorik, ezta iktusik ere». Erdi txantxetan kontatzen du Paloma Rodriguezek pasadizoa, Madrilen adinekoek duten etxebizitza komunitarioko egitasmoak osasunean ere eragin onuragarria duela esaten duenean. Baina ez da broma bat: «Unibertsitate Konplutentseak eta Unibertsitate Autonomoak azterketak egin dizkigute: gure adinak kontuan izanda, estatistiken arabera bihotzeko eta iktus batzuk gertatu behar zitzaizkigun, baina ez. Pentsatzen dugu urte batzuen buruan berriro egingo dizkigutela azterketa horiek, eta ondorio argiagoren bat aterako dutela». Haiek badute eurena: «Komunitatean bizitzeak abantaila handiak ditu; osasungarria da».\nTrabensol kooperatibako presidente izandakoa da Rodriguez; egungo presidenteorde Baudi Lozanorekin batera egon zen joan den astean Donostian. Izan ere, antzeko egitasmo bat jarri nahi du martxan Elkarbidean elkarteak Gipuzkoako hiriburuan: adinekoentzako bizitoki eredu berri bat. «Zaharren egoitzen eta etxe tutelatuen alternatiba gisa ikusten ditugu etxebizitza kolaboratiboak: intimitatea eta bizikidetza uztartzen dituzte; etxe independenteak daude, baina gune komunak ere bai, zerbitzuak eskaintzeko», azaldu du Ixabel Fernandez elkarteko kideak.\nGero eta beharrezkoagoak izango dira, gainera, halako egitasmoak. Etengabe hazten ari baita 60 urtetik gorakoen kopurua, baita euren bizi itxaropena ere —86 urtekoa emakumeetan, eta 80 urtekoa gizonetan—. Eta errealitate hori aldaketa demografiko zenbaitekin uztartu da, Fernandezen arabera: «Familiak txikiagoak dira, zaintzeaz arduratzen zen senidearen figura desagertu da, eta seme-alabak sarri kanpoan daude. Baina, gainera, ez dugu halakorik nahi haientzat: gure belaunaldia zaintzera derrigortuta egon da, eta guk ez dugu inoren bizitza baldintzatu nahi».\nZaintza premiak izan arte ere urte asko izan ditzaketela aldarrikatu dute. Adinekoekiko politikan ikuspegia aldatu behar dela uste du: «Pentsatu behar da ea zer den garrantzitsua ondo zahartzeko. Politika asistentzialistak baino gehiago, autonomia sustatu behar da, osasun fisiko onez iristen baikara zahartzarora».\nHain justu, horrek bultzatu zuen Baudi Lozano Asturiasko jaioterritik (Espainia) Madrilera joatera, eta Trabensol egitasmoan sartzera: «Bizitza aktiboa gustuko dut, gauza asko egiten ditut, eta proiektuak horrela jarraitzeko aukera ematen zidan, jarduera asko antolatzen dituztelako». Harro mintzatu da etxeko ortuaz: «Sasoian mantentzen gaitu».\nTorremocha de Jaraman daude Trabensol kooperatibaren etxeak. 900 biztanleko herri txiki bat da, Madril hiritik hurbil. Bi hektareako eremuan bederatzi eraikin dauzkate, 54 etxebizitzarekin; 77 lagun bizi dira bertan orain. Etxeez gain, gune komunak ere badituzte: harrera, jantokia, egongela, liburutegia, jarduera gelak, kiroldegia, lorategia... «Bizitza ematen diegu urteei», adierazi du Rodriguezek; «Zahartze aktiboa dugu, eta lagunartean gaude».\nErraztasunik ez dute izan bidean, dena den. Rodriguezek kontatu duenez, 2000. urtean abiatu zuten egitasmoa: «Vallecas eta Moratalaz auzoetako jendea elkartzen hasi ginen. 2002an kooperatiba bat sortzea erabaki genuen, hortik gentozelako: 1960ko urteetan etxebizitza eta irakaskuntza kooperatibak sortuak genituen». 2004an hasi ziren dirua jartzen: hilean 200 euro; 2006an orubea erosi zutenerako bazeukaten nahikoa aurreratuta. Burokrazia arazoek 2011ra arte atzeratu zuten obren hasiera. 2013ko udaberritik bizi dira bertan. Kooperatiban orain sartu nahi dutenei urte horietan jarri zuten dirua eskatzen diete: 150.000 euro inguru. «Badakigu ez dagoela edozeinen esku; guk gure etxeak salduz lortu genuen dirua».\nTrabensolekoek nabarmendu dute parte hartzean oinarritzen dela haien eredua: «Batzarra da organo nagusia». Bizikidetza arauak eurek jarri dituztela azaldu du Rodriguezek: «Animaliak eraman daitezke? Eztabaidatu egiten dugu. Etxeak aloka daitezke? Eztabaidatu egiten dugu. Eta hala lortzen ditugu adostasunak». Balio etikoak izaten dituzte kontuan: «Eraikin bioklimatikoa egitea erabaki genuen; hasieran garestiagoa izan zen, baina orain fakturak merkeagoak dira».\nEgiteko batzuk euren gain hartuz aurrezten saiatzen dira, baina hainbat zerbitzu kontratatuta dituzte: catering-a —bertan kozinatzen duten arren—, harrera, garbiketa... Zaintzailerik ez dute izan orain arte, baina otsailetik aurrera horretan arituko den lan talde bat kontratatuko dute: erizain laguntzaileak, fisioterapeutak...\nIzan ere, zer gertatzen da etxeetan bizi direnek mendekotasunen bat garatzen badute? «Iristen direnetako askok galdetzen digute ea gai hori nola konpondu dugun», aitortu du Lozanok. Mendekotasun handiekin lotutako arazo larririk ez dute izan orain arte, baina berriki sortu zaie eztabaida, bizilagun batzuek zaintza premiak dituztelako. «Erabaki dugu pertsona horiek behar duten arreta erdibana ordaintzea: mendekotasuna dutenek erdia, eta kooperatibak beste erdia».\nHorrek beste korapilo bat utzi du: egokia al da proiektua mendekotasun handiak dituztenentzat? Trabensoleko zein Elkarbidean-eko kideak bat datoz: ez dago konponbide bakarra. Rodriguez: «Agian urtebete barru izango ditugu erantzun gehiago. Baina jendea askea da etxean jarraitzeko azken egunera arte, edo beste leku batera joateko hiltzera; denetik eduki dugu». Halere, erantsi du heriotza ez dagoela egitasmoaren erdigunean: «Bizitzera eta elkarrekin bizitzera joan gara Trabensolera. Hiltzean baino gehiago, pentsatu behar dugu ea komunitate baten parte izan nahi dugun gure azken urteetan hobeto bizitzeko. Medikuaz galdezka etortzen direnei esaten diegu akaso hau ez dela bilatzen dutena».\nMadrilen egin duten bide hori jorratu nahi du orain Elkarbidean-ek Donostian. Ez dakite non, ordea: «Aztertu dugu lur sail pribatu bat erostea, baina oso garestiak dira. Gure asmoa da lur eremu edo eraikin bat erabiltzen utz diezagutela», azaldu du Fernandezek. Dena den, proiektua oraindik hastapenetan dago: Gipuzkoako Diputazioaren diru laguntza bat jaso dute adinekoentzako etxebizitza kolaboratibo egitasmo bat diseinatzeko, eta horri ekin diote asteon, Hiritik At kooperatibaren aholkularitzaz. Zazpi lantegi egingo dituzte: «Jendea parte hartzera deitu nahi dugu».\nBelaunaldi arteko proiektu bat martxan Usurbilen


Emakumeentzako jaka txanoduna, isolatzailea, jasangarria, balioaniztuna, beroa, arina eta trinkogarria. Ehun birziklatuarekin dago egina, eta betegarria Primaloft® Silver Eco (133 g) ehunarekin, egoera hezeetan ere isolamendu handia emateko. Jantziaren diseinu ergonomikoak eta erabilitako ehunek aparteko erosotasuna eta mugimendu-askatasuna ematen dute. Bi patrika eskuetarako, eta bat bularraldean (kremaileradunak guztiak). Barrena eskuetarako patriken barrutik egokitu daitezke. Eskumuturrak WARMSHELL ehun birziklatuarekin daude eginak. Konprimatuta eramateko poltsa. Uraren kontrako PFCrik gabeko tratamendua (DWR). Betegarriak eta ehunek BLUESIGN® ziurtagiria daukate. Kanpoaldean ehun soila dauka, eta barruko forruan, erabili ondoren birziklatutako plastikozko botiletatik ateratako poliesterra.


Cookie politika | Kulturgileak\nCookieak erabiltzailearen ordenagailuan gordetzen diren datu-fitxategi txikiak dira, disko gogorraren datuak irakurtzeko gaitasunik ez dutenak, ezta beste zerbitzu-emaileren bat utzitako cookieak irakurtzeko ere. Haien zeregina webguneek bisitariaren informazioa gordetzea eta berreskuratzea da, zerbitzua haien beharretara egokitzeko xedearekin, besteak beste, aldez aurretik aukeratutako hizkuntzan nabigazioa bideratzeko edo pasahitzak gogoratzeko, eta beste informazio batzuk helarazteko, hala nola, IP helbidea, bisitatutako eduki zehatzak edo webgunean izandako data, ordua eta denbora tartea ezagutzeko ere.\nCookie mota ezberdinak daude:\nErabiltzaileak aukera du cookie-ak baimentzeko, blokeatzeko edo ezabatzeko eta horretarako ordenagailuko nabigatzailearen konfigurazioa alda dezake, Cookie guztiak baztertzeko agindua emanez edota kasu bakoitzean, pantailan agertutako mezuari esker, disko gogorrean kokatzea edo ez erabakiz. Halaber, badaude zenbait nabigatzaile bisita bukatzean Cookieak ezabatzeko aukera ematen dutenak. Erabiltzaileak bere behar pertsonalen arabera konfigura dezake nabigatzailea, hauek onartuz edo disko gogorrean kokatzeko aukera ukatuz. Lagungarri gisa, hemen erakusten dugu nola konfigura daitezkeen cookie-ak nabigatzaile desberdinetan.\nNabigatzailearen ezarpenetan Cookien onartuz KULTURA GARAIKIDEAREN NAZIOARTEKO ZENTROA S.A.ren webgunean barneratzean, KULTURA GARAIKIDEAREN NAZIOARTEKO ZENTROA S.A.-k eskainitako zerbitzuetaz baliatu nahi duzula baieztatzen du, eta horretarako gure partetik Cookien erabilpena onartzen duzula.\nKULTURA GARAIKIDEAREN NAZIOARTEKO ZENTROA S.A.-k erabiltzaileen partetik erabilpena eta nabigazioa hobetzeko eta errazteko ezartzen ditu Cookieak www.tabakalera.eu webgunean, baita Google Analytics tresnaren bitartez informazio estatistikoa jasotzeko ere (erabilpen estatistikak, bilaketen abiadura, webgunearen aktibitatearen neurketak, ea), betiere orrialdeak eta nabigazioa hobetzea helburu.\nKULTURA GARAIKIDEAREN NAZIOARTEKO ZENTROA SA enpresak www.tabakalera.eu webguneko erabiltzaile gisa eta/edo posta elektronikoz eman dizkiguzun datu pertsonalen segurtasuna eta konfidentzialtasuna bermatzen ditu, datu pertsonalak babesteko abenduaren 13ko 15/1999 Lege Organikoan eta lege organiko hura garatzeko erregelamendua onartzen duen abenduaren 21eko 1720/2007 Errege Dekretuan xedatutakoaren arabera.\nErabiltzaileak informazioa jaso du eta baimena ematen du webgune honetan jasotako datu pertsonalak eta etorkizunean ematen dituenak fitxategi automatizatu edota ez-automatizatuetan jasotzeko eta tratatzeko. Fitxategi horiek KULTURA GARAIKIDEAREN NAZIOARTEKO ZENTROA SA enpresari dagozkio eta Datuak Babesteko Espainiako Agentziaren Erregistro Orokorrean inskribatuta daude.\nDatu pertsonalak KULTURA GARAIKIDEAREN NAZIOARTEKO ZENTROA SA enpresak onartutako segurtasun-neurrien eta pribatutasun-politikaren arabera bildu eta tratatuko dira, une oro indarrean dauden arauak betez. Webgunean bertan jarritako galdetegietan kontrakoa zehaztu ezean, emandako informazioa Tabakalerak antolatutako ekitaldietan parte hartzeko eta zentroan eskaintzen diren zerbitzuak erabiltzeko beharrezko kudeaketak egiteko soilik baliatuko da, hau da, proiektu artistikoak sortzeko baliabideen lagapen eta mailegurako eta liburutegiko edukien mailegurako.\nInformazio-eskaeran hori egiten duen pertsonaz gain beste pertsona fisiko batzuen datu pertsonalak ematen badira, eskatzaileak klausula honen berri eman beharko die beste pertsona horiei haien datuak eman aurretik, datu pertsonalak babesteko abenduaren 13ko 15/1999 Legearen 5.4 artikuluan ezarritakoaren arabera.\nErabiltzaileak une oro baliatu ahal izango ditu datuak ikusteko, zuzentzeko, deuseztatzeko eta horiei aurka egiteko eskubideak, datu pertsonalak babesteko 15/1999 Lege Organikoak eta hura garatzen duten arauek ezarritako baldintzetan. Horretarako, idatzi bat bidali beharko du KULTURA GARAIKIDEAREN NAZIOARTEKO ZENTROA SA enpresara, NAN edo pasaportearen kopia batekin batera, honako helbide honetara: Andre Zigarrogileen plaza, 1 - 20012 Donostia/San Sebastián.\nPribatutasun-adierazpen honen bitartez, KULTURA GARAIKIDEAREN NAZIOARTEKO ZENTROA SA enpresak azalduko du zer politika duen zuk emandako informazioa erabiltzeko:\n1.- KULTURA GARAIKIDEAREN NAZIOARTEKO ZENTROA SA enpresak aurreikusitako helburuak lortzeko beharrezkoa den heinean baino ez du informazio pertsonala biltzen.\n2.- Datu pertsonal horiek ez dituzte hirugarrenek erabiliko inola ere, eta laga ere ez zaizkie lagako, ez bada interesdunaren baimen argiarekin edo datu pertsonalak babesteko legean jasotako kasuren batean (15/1999 Legea, abenduaren 13koa, 6.2 eta 11.2 artikuluak).\n3.- KULTURA GARAIKIDEAREN NAZIOARTEKO ZENTROA SA enpresak bermatzen dizu edozein unetan ikusi, zuzendu eta deuseztatu ahal izango dituzula datuak, bai eta haien aurka egin ere, indarreko legediak ezarritako baldintzetan. Datu horiek kontratuzko harremanaren ondorioz bilduko dira eta fitxategi automatizatu zein ez-automatizatuetan jasoko dira.\n4.- KULTURA GARAIKIDEAREN NAZIOARTEKO ZENTROA SA enpresak datuak biltzeko helburua betetzeko edo horiek ondoren prozesatzeko beharrezkoa den bitartean baino ez ditu gordeko datuak, eta gerora blokeatu egingo dira, legez ezarritako epeetan.\n5.- KULTURA GARAIKIDEAREN NAZIOARTEKO ZENTROA SA enpresak datu pertsonalak babesteko legez eskatzen diren segurtasun-neurriak ezarri ditu eta eskura dituen bitarteko eta neurri tekniko guztiak instalatu ditu zuk emandako datu pertsonalen galera, erabilpen txarra, alterazioak eta baimendu gabeko erabilerak saihesteko.


Sukaldaritza liburua/Errezetak/Txapata ogia — Wikibooks\nSukaldaritza liburua/Errezetak/Txapata ogia\nPoolisha edo ama orea egiteko\nNahiko gluten duen okindegiko irina: 450 g.\nUra: 450 ml.\nOkindegiko legami freskoa: 7 g. eta lehorra bada 2,5 g.\nTxapata orea egiteko\nPoolish: 900 g.\nNahiko gluten duen okindegiko irina: 300 g.\nUra: 120 ml.\nOkindegiko legami freskoa: 2 g, lehorra bada 1 g.\nGatza: 14 g.\nPoolisha edo ama ore biguna\n100 ml ur epeletan (22ºC) desegin legamia.\nPertz batean irinarekin sumendi moduko bat osatu, jarri erdian ura eta legamia.\nEsku batekin pertzari helduz eta bestearekin koilara bat, nahastu ore likatsu eta likido bat lortu arte. Horri poolisha edo ama ore biguna deitzen zaio.\nEstaliki hermetiko edo plastiko gardenarekin estali, eta 3 ordu inguruan altxatzen utzi; bere bolumenak hirukoiztu egin behar du. Udan edo neguan denbora edo legami kopuruak desberdinak izan daitezke.\nTxapata ogia egiteko\nEpeldu ura 22ºC inguruan, eta bertan legamia desegin.\nPertz baten irinarekin sumendi moduko bat osatu, erdian beste osagaiak( poolisha, irina, ura, legamia eta gatza) jarri.\nEsku batekin pertzari helduz eta bestearekin osagaiak nahastuz ore likatsu bat egin.\nUtzi bere horretan 5 minutuan.\nMahaira atera eta oratu 5 minutuan; arropa garbitzen arituko bagina bezala.\nTapatu zapi busti batekin, eta 10 minutuan bere horretan utzi.\nOratu beste minutu batean eta estalita bere horretan beste 5 minutu utzi; hori beste bi aldiz egin.\nOlioz igurtzitako ontzi karratu batera atera, eta hirutan tolestu.( folio bat triptiko bat bihurtuko bagenu bezala) utzi 30 minutuan bere horretan, eta berriro tolestu eta beste 30 minutuan eman orea ondo altxatua egon arte.\nIrineztatuta dagoen mahai batean zabaldu.\nErretilu bat estali labeko paperarekin.\nPiztu labea 250ºC-tan.\nMoztu ogi orea hiru zati luzetan, barrak balira bezala, eta eskuekin pittin bat luzatuta jarri papera duen erretiluan. Tapatu zapi bustiarekin eta 15 minutuan utzi altxatzen; barrutik airez beterik behar du izan, zapaldu eskuko behatz mamiekin barran zehar, airea banatuz.\nSartu ogiak bertara eta egosi 15 minutu, jaitsi orduan labea 220ºC-tara eta eduki egosten beste 35 minutuan.\nItzali labea, ireki atea, eta utzi barruan beste 10 minutuan atera aurretik.\nOgia lantzeko garaian, arropa eskuz garbituko bagenu bezala egin.\nOgia egina dagoen jakiteko, azpialdean eskuarekin kolpe batzuk eman eta barne-huts sentitu behar dugu.\nOrrialdearen azken aldaketa: 3 otsaila 2022, 13:22.


Ikasi posta elektroniko bidezko marketin estrategia arrakastatsua nola zabaldu. Sare sozialak nagusi diren ingurune batean,e-posta komunikazio-kanal garrantzitsu bat izaten jarraitzen du, bai bezeroak eskuratzeari eta atxikitzeari dagokionez. Ezagutu posta elektroniko bidezko marketin estrategia arrakastatsu baten gako guztiak. Oinarriak eztabaidatu eta eguneroko kanpainak kudeatzeko eta jarraitzeko tresna profesionalak ezartzea. Adibide konkretuetatik...\nPosta elektronikoaren marketinaren oinarriak 12ko abenduaren 2020aTranquillus\nREAD Salmenta laguntzailea: hegoak ematen dituen trebakuntza\nAtzeranzkoMarketin Mugikorraren Oinarrizko Oinarriak\nSuivantLurralde Boluntariotza Laguntza Enpresa Berdean (VTE Vert)\nANSSIren iritzia kriptografia postkuantikoari buruzko migrazioari buruz


Baratze eta lore kontuak - BlogaBogaBlogaBoga\n← Maiatz lore, lore eta lore\nBaratze eta lore kontuak\nHogeita hamar urte dira ez zuela egin negu aurten bezain euritsua. Denak sufritu dute ondorioak baina gehiena nekazariek eta lorezainek. Hiru hilabete oso luzeak izan dira, denbora guztia atertu gabe. Otsaila izan da hilabete txarrena, hogeita bat egun euritsuak izan dira eta tenperatura oso baxua ere bai. Lorezain batek azaldu zuen nola bere enpresan asteburuan hurrengo asterako antolatzen dituzten lanak, baina hain eguraldi txarrarekin aldatu egin behar izaten dute. Lurra bustia zegoenean makinekin ezin zenez sartu, orduan eskuz lan egin behar izan dute. Adibidez, sasiak garbitzeko makinarekin ezin zen eta halako gauza asko. Landaketak egiteko garaia izaten da eta etxe partikularretara joaten dira loreak jartzeko. Aurten askotan ezer egin gabe bueltatu egin dira. Egun batzuetan jaia hartu dute eta lanordu asko galdu dituzte. Pentsatzen zuten eguzkiarekin jendea animatuko zela landareak erostera baino martxoa ere oso txarra izan zen.\nBeste aldera nekazariek zerua begiratzen pasatu dute negua. Batek esan zuen baratzeko lana atzeratu egin zirela: “Udazkenean landaketa handiena egiten duzu, aurten egin gabe gelditu dira. Adibidez, baba handia hiru txanda egiten dira eta aurten bat; ilarrak, udaberriko azak, eta abarrak ere berdin.\nEz dakite nolakoa izango den ekoizpena, berak produktu ekologikoak dauzka. Astero hirurogei saski prestatzen ditu, baina aurten ez zeukan nahiko produkturik saskiak betetzeko baserriko gauzekin. Gazta, mamia, mermeladak, txorizoa, arkume pusketak eta abarrekin osatu ditu saskiak. Egunero ateratzen da kanpora ardiek belarra jateko baina aurten ere barruan gelditu behar izaten zuten eta jateko pentsua erosi behar izan du. Hori ikaragarria garestia da.\nMaiatzean sartu gara orain, eta ea hil berriak eguraldia aldatzen duen eta nekazariei eta lorazainei laguntza pixka bat ematen dien!\nData: 2018, maiatza 2 | Kategoriak Asteroko aipuak | Iruzkinak